qundao/data-zh-poetry huggingface dataset:
送蔡帅备真州三首·其二
作者：李梦阳
朝代：明

飏舟逾长淮，登陴望大江。气势何郁盘，皇矣真我邦。宫殿槩高清，钟山变青苍。横飙静霜夕，天堑如沸汤。时平智士拙，货贱良贾藏。无言边境勋，宁居亦慨慷。
送藩幕张小山入朝
作者：李梦阳
朝代：明

骝马向风嘶，银鞍翻玉蹄。结装紫薇下，别我绿杨西。记室发点漆，参军髯过脐。冯唐莫恨老，神物不终泥。
送裴生京师
作者：李梦阳
朝代：明

大江积风雨，骄阴久我仇。怀役念戈殳，潢潦忧中畴。戚戚感物虑，况子行远游。郁哉朝宗心，殷勤眺风洲。
送许监察还朝二首
作者：李梦阳
朝代：明

杯酒岂无友，知音谁复多。君今万里去，吾柰好春何。路草随轺碧，山莺近驿歌。尚思文话地，骢马月中过。吾园花烂漫，子特驻骢看。偶念明朝别，先违两地欢。胜之元执斧，陶氏合投冠。去住情俱得，离杯莫放乾。
送许监察还朝二首·其一
作者：李梦阳
朝代：明

杯酒岂无友，知音谁复多。君今万里去，吾柰好春何。路草随轺碧，山莺近驿歌。尚思文话地，骢马月中过。
送许监察还朝二首·其二
作者：李梦阳
朝代：明

吾园花烂漫，子特驻骢看。偶念明朝别，先违两地欢。胜之元执斧，陶氏合投冠。去住情俱得，离杯莫放乾。
送谭子二首
作者：李梦阳
朝代：明

国谥逾年至，王臣触暑行。水花邀去节，山鸟劝离觥。久客交人广，携家念土轻。玉筵颁扇目，应注使回名。聚赏蜂初课，分携燕巳雏。泥惊落夏簟，花忆倒春壶。水路风旗进，晴船暑气无。五云赤日外，缥缈是皇都。
送谭子二首·其一
作者：李梦阳
朝代：明

国谥逾年至，王臣触暑行。水花邀去节，山鸟劝离觥。久客交人广，携家念土轻。玉筵颁扇目，应注使回名。
送谭子二首·其二
作者：李梦阳
朝代：明

聚赏蜂初课，分携燕巳雏。泥惊落夏簟，花忆倒春壶。水路风旗进，晴船暑气无。五云赤日外，缥缈是皇都。
送谷氏
作者：李梦阳
朝代：明

零雨晨微微，艾叶何旆旆。端居辍中忧，驾言送狂迈。黄河流汤汤，飞云下燕代。临汀罗觞俎，趁景徙倾盖。辕马望路鸣，仆夫整衣带。孰非金章容，子也独所爱。行行树声猷，及此明良会。
送赵训学满归二首
作者：李梦阳
朝代：明

六旬千里客，九载一毡归。路远琴书重，官贫妻子饥。塞云迎老鬓，河色恋征衣。会有秋行伴，关山新雁飞。宋代陈无巳，唐时郑广文。道高官独冷，名美世同闻。汝挈一毡去，予怜双袂分。潸潸白首泪，长向渭西云。
送赵训学满归二首·其一
作者：李梦阳
朝代：明

六旬千里客，九载一毡归。路远琴书重，官贫妻子饥。塞云迎老鬓，河色恋征衣。会有秋行伴，关山新雁飞。
送赵训学满归二首·其二
作者：李梦阳
朝代：明

宋代陈无巳，唐时郑广文。道高官独冷，名美世同闻。汝挈一毡去，予怜双袂分。潸潸白首泪，长向渭西云。
送郑器
作者：李梦阳
朝代：明

梁园仲冬雪积阻，惨惨风乱平沙树。泥深马瘦不得行，缥缈金陵在何处。青丝络酒提玉瓶，强出送子城东亭。旦望淮河暮江水，云飞鸿雁天冥冥。
送郑淳入闽
作者：李梦阳
朝代：明

江海发春涛，南浮二月舠。花行浙口盛，云近武夷高。土布离乡贵，杉鸡诧客号。延平津倘过，珍閟匣中刀。
送郑生
作者：李梦阳
朝代：明

桃花浪初起，三月尔江南。万树垂杨色，相留照暮酣。
送郑生
作者：李梦阳
朝代：明

河水未尽脱，怪尔驾舟还。言向金陵去，春登江上山。渌波元楚徼，芳草自吴关。宝剑男儿在，那忧行路艰。
送郑生南归二首
作者：李梦阳
朝代：明

梁园杯酒罢，江上泛舟归。白日孤帆隐，青天一鸟飞。路分和靖宅，潮接予陵矶。羡尔随玄豹，还山戏彩衣。挂席南风便，烟霞北望深。逢人著皂帽，采药鍊黄金。五月三江路，扁舟四海心。方山有丛桂，谁与结云林。
送郑生南归二首·其一
作者：李梦阳
朝代：明

梁园杯酒罢，江上泛舟归。白日孤帆隐，青天一鸟飞。路分和靖宅，潮接予陵矶。羡尔随玄豹，还山戏彩衣。
送郑生南归二首·其二
作者：李梦阳
朝代：明

挂席南风便，烟霞北望深。逢人著皂帽，采药鍊黄金。五月三江路，扁舟四海心。方山有丛桂，谁与结云林。
送酒郑生
作者：李梦阳
朝代：明

旅食沙林暮，年华北雁春。谁怜竹叶饷，同是采薇人。
送闵氏
作者：李梦阳
朝代：明

怦怦困暑溽，悠悠抱中戚。时蝉迩户响，流汗挥复积。登高散我忧，忽觏远行客。为问客者谁，是我心所怿。律律伫征云，迢迢逐归翮。孰无室家念，忖尔欢聚夕。伊余胡寡仇，茕茕痛离析。
送陈冠歌
作者：李梦阳
朝代：明

虎子堕地气巳粗，骅骝汗血自为驹。陈生垂髫骨即殊，双瞳炯炯唾成珠。前年汝与计吏俱，承明谒帝未生须。丈夫志欲日月并，云雨且使蛟龙须。冬风猎猎吹楚湖，怜汝送母催楚舻。调？腊尽江门水，戏彩春停汴上都。忆昔乘骢按南国，汝在诸生独英特。三秋自阻北飞雁，万里今逢旧颜色。私计彭宣晚必亲，敢言裴俭前能识。寒温始知君子厚，杖屦番增世人惑。匏子柳烟风日和，力疾送子临黄河。汝亲日望泥全使，老夫拟作琼林歌。
送陈冠歌
作者：李梦阳
朝代：明
体裁：古风

虎子堕地气巳粗，骅骝汗血自为驹。陈生垂髫骨即殊，双瞳炯炯唾成珠。前年汝与计吏俱，承明谒帝未生须。丈夫志欲日月并，云雨且使蛟龙须。冬风猎猎吹楚湖，怜汝送母催楚舻。调�腊尽江门水，戏彩春停汴上都。忆昔乘骢按南国，汝在诸生独英特。三秋自阻北飞雁，万里今逢旧颜色。私计彭宣晚必亲，敢言裴俭前能识。寒温始知君子厚，杖屦番增世人惑。匏子柳烟风日和，力疾送子临黄河。汝亲日望泥全使，老夫拟作琼林歌。
送陈宪使淮上兵备
作者：李梦阳
朝代：明

世径转蓬勤，清秋袂一分。揽绥霜日肃，前路鼓笳闻。诛卯元兼武，出师非乏文。渤光摇组练，淮色变风云。阵偃龙蛇互，威行虎豹群。檄须陈记室，客有孟参军。校猎归常月，投壶醉每曛。椎牛将士饱，卖剑妇男耘。河伯黄楼压，芒砀赤气殷。徐人信慄悍，楚壤郁氤氲。诸盗山东起，长驱宇内焚。斯邦实兀兀，朝论日纷纷。挽漕初疑阻，提兵竟策勋。疮痍鉴不远，喉胁仗须君。鸮击豺狼伏，春敷草木薰。异时功业地，壖海接江濆。
送陈左使赴贵州二首
作者：李梦阳
朝代：明

万里洞庭西，秋风入五溪。瘴天开斧钺，山驿断虹蜺。水出牂牁绕，城深井宿低。堂间花树紫，箫鼓阅雕题。郡县收殊俗，封疆托此臣。去披炎岭雾，坐使瘴花春。獠部知徭赋，夷官学缙绅。谁期召伯树，蔽芾五溪滨。
送陈左使赴贵州二首·其一
作者：李梦阳
朝代：明

万里洞庭西，秋风入五溪。瘴天开斧钺，山驿断虹蜺。水出牂牁绕，城深井宿低。堂间花树紫，箫鼓阅雕题。
送陈左使赴贵州二首·其二
作者：李梦阳
朝代：明

郡县收殊俗，封疆托此臣。去披炎岭雾，坐使瘴花春。獠部知徭赋，夷官学缙绅。谁期召伯树，蔽芾五溪滨。
送鲍光雄南归
作者：李梦阳
朝代：明

世事风波远，悠悠素发新。乾坤万里色，江海独归人。岸柳牵行舫，汀花照暮春。山中采芳杜，好荐北堂亲。
送鲍滶还歙
作者：李梦阳
朝代：明

昔时贤达或未遇，途路坎坷常固穷。盐车骐骥亦抛弃，人生岂得无西东。君年五十犹未通，江湖去住随飞鸿。黄山紫阳日索寞，题诗蚤向轩辕宫。
送鲍生下第南归
作者：李梦阳
朝代：明

只期横直上，岂料戢鳞归。抱玉终难掩，投珠安所希。秋风吹独马，落日照征衣。南到江亭上，还瞻北雁飞。
送鲍相如金陵
作者：李梦阳
朝代：明

去冬君行雪积阻，相送城东念羁旅。今冬相逢不逾月，再别令我情更苦。金陵市头酒如蜜，此去酣歌与谁侣。我在梁园独岑寂，寞教碧草生春渚。
通泠桥
作者：李梦阳
朝代：明

雨过崖水响，石梁袅山涧。晴天挂一虹，溪断云不断。
逢吉生汴上
作者：李梦阳
朝代：明

汴上相逢俱白头，秦中却忆少时游。烟花楼阁春风日，锦绣山河百二州。未论听莺穿细柳，实因走马出长楸。金尊邂逅今宵月，明发仍悬两地愁。
逢泰公门徒因寄
作者：李梦阳
朝代：明

垂趐昨年辞帝都，散花今日见门徒。乘杯老去还能否，击钵狂来未信无。暂止乳莺元逐燕，得时横隼莫惊乌。清沙密竹追随地，肠断飞虹月色孤。
逢郏王子
作者：李梦阳
朝代：明

相思汝水月，相见帝城春。紫逻云烟迥，青门柳色新。岂如题凤侣，疑是好鹅宾。醉即挥鞭别，金龟报主人。
道逢罴豹鹰狗进贡
作者：李梦阳
朝代：明

赤豹黄罴贡上方，虞罗致尔自何乡。微躯亦被雕笼缚，远视犹闻宝络香。显晦山林齐感激，喧呼道路有辉光。名鹰侧目思翻掣，细犬搔毛欲奋扬。随侍近收擎鹘校，上林新起戏卢坊。攫兔定蒙天一笑，磔狐应使地难藏。贡官驰马尘埋面，驿吏遭箠泪满眶。南海亦曾收翡翠，西戎先巳效羚羊。白狼也产从遐域，白雉犹劳献越裳。圣德从来及禽兽，欲将恩渥示要荒。
遣兴二首
作者：李梦阳
朝代：明

余陵固丽地，幽蓟亦名城。皇天作南邦，北斗开瑶京。万国梯航入，宫殿造泰清。大哉帝王居，海岳自环萦。禹功肇胼胝，汤也勤四征。煌煌肯构训，圣人垂其情。四海为我土，九夷尽来王。贡琛至北户，北至玄谷阳。我祖秉天钺，血战开其疆。当时受命佐，一一皆忠良。喷薄倚日月，万古瞻腾翔。乘运虽有时，盛业当自强。
遣兴二首·其一
作者：李梦阳
朝代：明

余陵固丽地，幽蓟亦名城。皇天作南邦，北斗开瑶京。万国梯航入，宫殿造泰清。大哉帝王居，海岳自环萦。禹功肇胼胝，汤也勤四征。煌煌肯构训，圣人垂其情。
遣兴二首·其二
作者：李梦阳
朝代：明

四海为我土，九夷尽来王。贡琛至北户，北至玄谷阳。我祖秉天钺，血战开其疆。当时受命佐，一一皆忠良。喷薄倚日月，万古瞻腾翔。乘运虽有时，盛业当自强。
避暑
作者：李梦阳
朝代：明

避暑空林酌，行歌采绿薇。南来一行鹭，倒昳金尊飞。淹留桂树夕，潇洒芰荷衣。明月宛相待，休赋醉言归。
邃庵辞
作者：李梦阳
朝代：明
体裁：古风

荪壁兮桂宇，药橑兮在下。水潏潏兮溜渠，兰葳蕤兮当户。庵之构兮何所。接紫闼兮崇期。庵何为兮闭寂，窈棼楣兮参差。蔽修栊兮连延，错瓴甓兮委蛇。穆空洞兮内启，豁廉隅兮外直。曲巷前通兮嘉树后植。迩莫可探兮遐乎可即。匪邃曷名兮厥惟庵德。庵中兮何有，玉佩兮青衿，惠我人兮不貌以心。适我人兮可杗可桷。可栋可楹兮维庵是学。赤帷兮翠幰，庵中人兮西游。斗晖晖兮昼揭，岳岩岩兮夕秋。于边鄙兮贱夫，怅瞻庵兮弗早。幸门墙兮未麾，矢贞心兮恒保。
邯郸才人嫁为厮养卒妇
作者：李梦阳
朝代：明

妾本寒家女，误入崇台宫。粉黛三千人，花颜笑春红。君王重歌舞，幼小不曾通。一朝意相迕，弃掷如秋蓬。昔为高唐云，今为马牛风。夜前邯郸道，不识邯郸中。金殿秋月满，歌吹行烟空。白日耀千春，何时烛微躬。
郁孤台
作者：李梦阳
朝代：明

朔日送客返，慨然登郁孤。悲歌为闽广，指顾尽江湖。南俗羌夷杂，北流章贡俱。兵舸尚满眼，绎绎诣饶都。
郊原迟王豸使
作者：李梦阳
朝代：明

岂少银鞍马，冲泥许故游。清风微进草，晴日澹生秋。扫径童将倦，看笼鹤但收。异时高李会，佳迹至今留。
郊园夏集别李沔阳
作者：李梦阳
朝代：明

东门惯种邵平瓜，彭泽新成处士家。晨起忽嘶花木马，君来同泛柳边槎。向人菡萏元随槛，哺子鵁鶄各占沙。明发路岐愁把袂，秋风江汉有归艖。
郊园步花二首
作者：李梦阳
朝代：明

常苦出城花不开，花开今日共风来。亦知谁便渠能主，独步徐看数十回。即使怜花何恁苦，不如开落任风吹。花开花落从渠得，柰记栽桃种柳时。
郊园步花二首·其一
作者：李梦阳
朝代：明

常苦出城花不开，花开今日共风来。亦知谁便渠能主，独步徐看数十回。
郊园步花二首·其二
作者：李梦阳
朝代：明

即使怜花何恁苦，不如开落任风吹。花开花落从渠得，柰记栽桃种柳时。
郊园牡丹复花容往
作者：李梦阳
朝代：明

问主寻芳客故来，百花开尽此花开。凄凉野径堪车马，烂熳天香只草莱。穿叶自由蜂逐逐，坐枝频起燕回回。杨花暮合风沙迥，绕树猫倾醉后杯。
郊园省水二首
作者：李梦阳
朝代：明

莫辨田园路，聊遵水国游。物情真困雨，吾道本沧洲。避泞纡寻径，逢深屡借舟。草玄亭好在，坐数自来鸥。斩木聊供钓，当流且著阑。鸡豚各惆怅，鹅鸭尔能宽。松菊陶元亮，江湖陆务观。兼之吾过矣，鱼鸟镜中看。
郊园省水二首·其一
作者：李梦阳
朝代：明

莫辨田园路，聊遵水国游。物情真困雨，吾道本沧洲。避泞纡寻径，逢深屡借舟。草玄亭好在，坐数自来鸥。
郊园省水二首·其二
作者：李梦阳
朝代：明

斩木聊供钓，当流且著阑。鸡豚各惆怅，鹅鸭尔能宽。松菊陶元亮，江湖陆务观。兼之吾过矣，鱼鸟镜中看。
郊园饯御史许君属牡丹盛开
作者：李梦阳
朝代：明

旷圃风郊尔独开，国香仙色敢辞猜。若先桃李名应减，纵隔城池客自来。秾压野栏张燕待，饯临官路挽骢陪。万须千萼非容易，忍遣台霜近酒杯。
郊坛值雪
作者：李梦阳
朝代：明

凤辇连宵发，鸡鸣雪满畿。严随黄钺至，清绕翠华飞。伏谒深沾佩，朝回半湿衣。悬知清切地，冲默迓天威。
郊居东竹溪子
作者：李梦阳
朝代：明

当春弄杯盏，花落恨纷纷。重来日复几，飞叶满秋云。寒流下雁影，古戍噪鸦群。残菊犹堪把，长谣独忆君。
郊斋逢人日有怀边何二子
作者：李梦阳
朝代：明

今日今年风日动，苑边新柳弱垂垂。斋居寂寞难乘兴，独立苍茫有所思。谷暖迁莺番太甲，云长旅雁故多迟。凤池仙客容台彦，两处伤春尔为谁。
郊祀以病不与
作者：李梦阳
朝代：明

端月温风至，圆丘瑞雾多。开坛洽百礼，伏枕想登歌。日月春旂闪，雷霆昼辇过。年年觐上帝，只为乞民和。
郊行
作者：李梦阳
朝代：明

二月梁园独未归，岸花打柳各依依。且将弱缕牵行骑，莫厌繁香点客衣。蝶暖蜂暄从自得，鸟黄沙白为谁飞。平生漫有怜芳兴，未老能令万事稀。
郊行
作者：李梦阳
朝代：明

午雪融村溢，春沙引骑纡。田禽忽自起，水鹤会相呼。歇马时傍柳，逢花自倒壶。醉眸横落日，寂寞宋京都。
郊观斋居柬边乔二太常
作者：李梦阳
朝代：明

人日过仙院，春霞缈缈分。碧回瑶泽草，红绽蕊宫云。独处依松树，清斋对鹤群。桃源知并入，惆怅不逢君。
郑生山游归予作此歌
作者：李梦阳
朝代：明

跂予望之六六峰，欲往争柰今严冬。石林崎岖积雪盛，日中无烟虎豺病。生也孤往胡所稀，冻攀幽崄探其微。手皴面黑逾旬归，太室少室何者奇，曾否首阳歌采薇。北邙逶迤清洛远，天白冰崇伊阙晚。灞上骑驴尔靡辱，袁安高卧吾应腼。忽然想生经行宋家陵，往来寂寞东西京，翘首泪下嵩山青。
郑生画像歌
作者：李梦阳
朝代：明

岩风飒飒树叶赤，秋林紫气丹丘积。问君胡为坐石根，微吟极望天云昏。南归舟楫杳将滞，故园花莺当复存。浚仪张生好作笔，貌尔形似兼其魂。细模妍描岂乏手，传真水月烟中柳。意气朗如千里骨，精神合居万人首。忆昨观君飞射时，弯弧走马实男儿。更求张笔须传此，欲识豪雄岂啻诗。
郑生至自泰山二首
作者：李梦阳
朝代：明

昨汝登东岳，何峰是绝峰。有无丈人石，几许大夫松。海日低波鸟，岩雷起窟龙。谁言天下小，化外亦王封。俯首无齐鲁，东瞻海似杯。斗然一峰上，不信万山开。日抱扶桑跃，天横碣石来。君看秦始后，仍有汉皇台。
郑生至自泰山二首·其一
作者：李梦阳
朝代：明

昨汝登东岳，何峰是绝峰。有无丈人石，几许大夫松。海日低波鸟，岩雷起窟龙。谁言天下小，化外亦王封。
郑生至自泰山二首·其二
作者：李梦阳
朝代：明

俯首无齐鲁，东瞻海似杯。斗然一峰上，不信万山开。日抱扶桑跃，天横碣石来。君看秦始后，仍有汉皇台。
郑生闻予种树有成便冒雪携酒来看郑时有江东之行
作者：李梦阳
朝代：明

郑綮骑驴雪故来，无功行树及春栽。沾濡立爱新松色，泠冻回惊早杏开。密片深当红蕾集，寒声虚带翠蕤回。思君蓑笠沧江上，酒罢番愁去舸催。
郭公谣
作者：李梦阳
朝代：明

赤云日东江水西，榛墟树孤禽来啼。语音哀切行且啄，惨怛若诉闻者悽。静察细忖不可辩，似呼郭公兼其妻。一呼郭公两呼婆，各家栽禾栽到田塍，谁教检取螺。公要螺炙，婆言摄客。摄得客来，新妇偷食。公欲骂妇，婆则嗔妇。头插金，行带银。郭公唇乾口噪救不得，哀鸣绕枝天色黑。
郭生行
作者：李梦阳
朝代：明

君不见大梁郭生少小能英奇，生长富贵心寒饥。兀坐日诵书与诗，下究王伯上轩羲。郭生有父王国宾，有母食邑称之君。鲤庭独立犹诗礼，熊胆亲丸或夜分。生有两男子，大者览辉起，次者郭生鼓翅亦上青霄里。忆昔匹马走燕甸，长安三月花如霰。射策曾登金马门，垂衣帝在蓬莱殿。三十年间万事变，后生衮衮蜚英彦。结绶初諠东阁宾，弹冠复报南州荐。太平既极边功开，武帝射蛟江未回。上林会有誇胡猎，愿生早试长杨才。
鄱阳歌
作者：李梦阳
朝代：明

汉水亦太急，江浑只恁流。何如彭蠡泽，清瑩解人愁。
鄱阳歌
作者：李梦阳
朝代：明
体裁：五言绝句

汉水亦太急，江浑只恁流。何如彭蠡泽，清莹解人愁。
鄱阳湖十六韵
作者：李梦阳
朝代：明

太祖平陈日，楼船下此湖。波涛留壮色，天地见雄图。水上开黄屋，云中下赤乌。士犹询后载，戈巳倒前徒。力屈鲸鲵仆，声回雁鹜呼。横江收玉笥，跨海定金符。文轨遥通楚，梯航讫至吴。虎贲虽莫敌，龙战岂全辜。血染犹丹草，骨沉空白芜。汀洲夜寂寂，霜月鬼呜呜。杀气鼋鼍徙，腥风岛屿孤。罾人拾古镞，艇客慨秋菰。伟彼高光烈，还将萧邓须。英谋协睿算，勇奋想长驱。剑瘗神仍王，舟焚势与徂。康山巍庙在，忠武激顽夫。
鄱阳湖（十六韵）
作者：李梦阳
朝代：明

太祖平陈日，楼船下此湖。波涛留壮色，天地见雄图。水上开黄屋，云中下赤乌。士犹询后载，戈已倒前途。力屈鲸鲵仆，声回雁鹜呼。横江收玉笥，跨海定金符。文轨遥通楚，梯航讫至吴。虎贲虽莫敌，龙战岂全辜。血染犹丹草，骨沉空白芜。汀洲夜寂寂，霜月鬼呜呜。杀气鼋鼍徙，腥风岛屿孤。罾人拾古镞，艇客慨秋菰。伟彼高光烈，还将萧邓须。英谋协睿算，勇奋想长驱。剑瘗神仍王，舟焚势与徂。康山巍庙在，忠武激顽夫。
酬京师友人见寄
作者：李梦阳
朝代：明

浮云悲故国，积水起鸣雷。不见长安日，愁登古吹台。故人三月别，天上一书来。欲问经行处，山中杜若开。
酬伊阳殷明府追忆见寄
作者：李梦阳
朝代：明

弱龄负奇节，志欲凌海岳。白马金陵来，游戏宛与洛。出从七贵饮，醉调五侯谑。妍华不见售，谗巧思爱夺。凉风卷团扇，世路随飞藿。谪居宰山邑，颇喜占名郭。川岭郁森秀，烟云日喷薄。况当素秋霁，清霜扫天末。龙门既疏峻，伊水复澄豁。启牖眺飞泉，据案望岑崿。独抚岩中琴，遥枉汴上作。怀贤谅在兹，感旧但如昨。徒然伫王凫，未果偕缑鹤。终期谢纷坱，携手向嵩岳。
酬何子冬日怀西峰见寄
作者：李梦阳
朝代：明

梁城积滞心烦婪，遥忆西峰怀汉南。绝顶营居只自住，缘崖扪葛与谁参。北冈雪盛虚多阻，南涧湍回今有潭。更极扶桑长影接，巳偏弱水碧波涵。猿啼虎啸虽颇聒，窈曲丛篁非可探。转盻红轮忽西没，劝君福地且投簪。
酬储太仆见赠
作者：李梦阳
朝代：明

抱病逢春无那春，雪晴云气相鲜新。经旬不出恼官长，束带何由朝大宾。岂谓烟霄无劲翮，欲从江海访遗珍。商歌日暮悲风起，索处应惭扣角人。
酬和李子夏日游天王寺见赠
作者：李梦阳
朝代：明

玉皇诸阁锁空寥，夙昔攀缘客互招。细细嵩云通佛栱，冥冥河气度僧寮。柏潭路古摇晴荔，竹洞城阴掩热椒。闻尔昨游吾自阻，碧纱谁并照烟霄。
酬和许监察九日对菊之作
作者：李梦阳
朝代：明

风檐落叶随行步，坐近寒花引浊醪。久客重阳还细雨，故山他日几登高。羁心汴馆频搴蕊，醉眼江门旧送涛。愿戢霜威长晚色，剩抽英响续遗骚。
酬唐礼部见寄二首
作者：李梦阳
朝代：明

万事中年懒，诸人近日疏。不忘惟墨客，愿见有音书。倚伏休询鵩，生涯且钓鱼。问奇终缺酒，不是草玄居。蹈虎看贤达，攀龙几奋飞。长歌百年内，惨淡万情归。种竹从过槛，栽桑不虑衣。神交古有在，莫遣北鸿稀。
酬唐礼部见寄二首·其一
作者：李梦阳
朝代：明

万事中年懒，诸人近日疏。不忘惟墨客，愿见有音书。倚伏休询鵩，生涯且钓鱼。问奇终缺酒，不是草玄居。
酬唐礼部见寄二首·其二
作者：李梦阳
朝代：明

蹈虎看贤达，攀龙几奋飞。长歌百年内，惨淡万情归。种竹从过槛，栽桑不虑衣。神交古有在，莫遣北鸿稀。
酬姚员外龙兴见寄
作者：李梦阳
朝代：明

龙兴龙沙一里馀，江风吹落锦双鱼。君览浙湖须尽海，赤霞飞袂过匡庐。
酬寄徐子秋日登镜光阁见忆
作者：李梦阳
朝代：明

岁晚湖间阁，秋临共尔曹。路疑银汉上，身近紫宸高。霜色诸天镜，窗风四海涛。别离谁复此，槛望独挥毫。
酬徐子春日登楼见寄
作者：李梦阳
朝代：明

三月垂杨合，风花满帝州。伊予直北望，尔上几层楼。紫塞连天起，黄河抱地流。春烟动万里，何处觅前游。
酬提学陕西朱君以巡历诸什见寄
作者：李梦阳
朝代：明

煌煌百二宅，怀里念前都。孰无雍门哀，恨役久长途。登赋时有望，所苦言辞粗。自蒙新什惠，披玩忘晨晡。疏越发潜响，烂若湍锦舒。惭亦作者末，欲画安我愚。浏浏回中吟，宛游秦陇隅。清渭韵浟浟，南山笔巍如。谁云篇目寡，已包千里馀。读既摇我心，倘附西飞凫。
酬水部锡山之招
作者：李梦阳
朝代：明

无锡钱少阳，招我栖锡山。江上千万峰，袅袅凌江关。下有震泽湖，旁有太伯湾。昔时苏公慕阳羡，阳山锡山对相见。我独何为阻兹游，西风吹心落吴甸。我问钱少阳，汝今在何所。振辔金马门，看花曲江浒。徐庶竟辞刘，张翰忆吴州。鹅湖云屿间，鸿山林树秋。我今放浪黄河隅，遥忆白粲心郁纡。几时弹剑赋归来，与尔共醉芙蓉湖。
酬秦子以曩与杭子并舟别诗见示余览词悲离怆然婴心匪惟人事乖迕信手二十二韵无论工拙并寄杭子
作者：李梦阳
朝代：明

忆年二十馀，走马向燕甸。缙绅不识忧，朝野会清晏。嗜酒见天真，愤事独扼腕。出追杭秦徒，婉娩美柔翰。探讨常夜分，得意忘昏旦。雪雨亦扣门，仆马颇咨惋。葳蕤香山阁，崷崒蓬莱殿。登频穷日力，延揽侔壮观。孔翠不易驯，人生本无泮。萧萧田中蓬，随风各分散。杭生比适越，秦子游瀍涧。南北两文星，光芒亘霄汉。余衰更乖谬，挂一每漏万。夙遭青门斥，差胜黄州窜。偃息于沙泽，游遨傍河岸。秦也虽共区，累月不一见。秦实困劳冗，余亦怕梳盥。何况阻疆域，杭也江之畔。怦怦睽隔积，郁郁岁年换。无计脱烦促，转坐迫滋蔓。再读并舟篇，愈切山阳叹。诵言各钦德，悲离古所患。
酬秦子百泉之招人事羁滞颇兴延阻之叹五首
作者：李梦阳
朝代：明

暑阻虑难周，弦促调不缓。风雩徒情叹，濯热为谁纂。昨枉泉上期，结念在晨晚。折花信延伫，欲往心莫展。心展会有时，迹乖难重期。自我别林岑，倏焉周二期。物灵赏不延，神往情讵移。想像北池游，回桡骛南漪。南漪乱渚烟，北池美清涟。芙蓉发锦苞，白石响涧泉。虑澄美莫致，景入情更牵。攀英迟来迹，倚壑怅周旋。周旋欢莫同，回策入云峰。阳崖亘积雪，六月如严冬。若人竟何乘，孤游邈难从。倘遇仙潭鲤，露我蹑云踪。蹑踪诚靡寻，伫瞻劳我心。高高望云霓，横绝天中岑。游泉叹昔女，隔阻匪惟今。投桃遣来使，倘惠琼华音。
酬秦子百泉之招人事羁滞颇兴延阻之叹五首·其一
作者：李梦阳
朝代：明

暑阻虑难周，弦促调不缓。风雩徒情叹，濯热为谁纂。昨枉泉上期，结念在晨晚。折花信延伫，欲往心莫展。
酬秦子百泉之招人事羁滞颇兴延阻之叹五首·其三
作者：李梦阳
朝代：明

南漪乱渚烟，北池美清涟。芙蓉发锦苞，白石响涧泉。虑澄美莫致，景入情更牵。攀英迟来迹，倚壑怅周旋。
酬秦子百泉之招人事羁滞颇兴延阻之叹五首·其二
作者：李梦阳
朝代：明

心展会有时，迹乖难重期。自我别林岑，倏焉周二期。物灵赏不延，神往情讵移。想像北池游，回桡骛南漪。
酬秦子百泉之招人事羁滞颇兴延阻之叹五首·其五
作者：李梦阳
朝代：明

蹑踪诚靡寻，伫瞻劳我心。高高望云霓，横绝天中岑。游泉叹昔女，隔阻匪惟今。投桃遣来使，倘惠琼华音。
酬秦子百泉之招人事羁滞颇兴延阻之叹五首·其四
作者：李梦阳
朝代：明

周旋欢莫同，回策入云峰。阳崖亘积雪，六月如严冬。若人竟何乘，孤游邈难从。倘遇仙潭鲤，露我蹑云踪。
酬聂监察淮上见寄
作者：李梦阳
朝代：明

落木秋城动客哀，急风胡雁带沙回。夷门合是投簪此，淮海须凭揽辔才。勋业壮心频览镜，暮云诗句几登台。太微实与群星异，巳有光芒接上台。
酬赠阁老刘公四首
作者：李梦阳
朝代：明

雷奋龙犹卧，云俱鹤自闲。一杯莘野月，双屐谢公山。贵客常辞避，田夫数往还。桂庭秋偃蹇，公醉拉谁攀。大号更嘉靖，明公会古稀。老惊诗律健，闲爱醉游归。庭户罗花竹，儿孙导綵衣。向非千仞览，那见太平辉。寿席秋能半，宾庭月故圆。前身金粟佛，今代玉堂仙。兔巧元供药，龟灵岂算年。蝇头灯下字，犹注紫霞编。野绿情真逸，山香望独高。酒嫌裴相浅，诗掩乐天豪。公实当三老，吾虚受二毛。人遐室幸迩，音惠莫言劳。
酬赠阁老刘公四首·其一
作者：李梦阳
朝代：明

雷奋龙犹卧，云俱鹤自闲。一杯莘野月，双屐谢公山。贵客常辞避，田夫数往还。桂庭秋偃蹇，公醉拉谁攀。
酬赠阁老刘公四首·其三
作者：李梦阳
朝代：明

寿席秋能半，宾庭月故圆。前身金粟佛，今代玉堂仙。兔巧元供药，龟灵岂算年。蝇头灯下字，犹注紫霞编。
酬赠阁老刘公四首·其二
作者：李梦阳
朝代：明

大号更嘉靖，明公会古稀。老惊诗律健，闲爱醉游归。庭户罗花竹，儿孙导綵衣。向非千仞览，那见太平辉。
酬赠阁老刘公四首·其四
作者：李梦阳
朝代：明

野绿情真逸，山香望独高。酒嫌裴相浅，诗掩乐天豪。公实当三老，吾虚受二毛。人遐室幸迩，音惠莫言劳。
酬钱子锡山之招
作者：李梦阳
朝代：明

南迁公约我，北望我怀公。阳羡春芽秀，荆溪早稻红。乘槎伍胥口，采药洞庭东。何日酬吾志，江涛日夜风。
采莲曲
作者：李梦阳
朝代：明

白鹭青天映，红妆绿水遥。笑语荷花里，争荡木兰桡。
采菇曲二首
作者：李梦阳
朝代：明

众星欲没月模胡，人家河上起相呼，相呼相唤采秋菇。问渠早起缘何事，此草日出化作田中枯。采菇采菇君早归，霜寒露重湿人衣。蓝田白玉非无种，不似商山好蕨薇。白如白玉簪，香如玉田禾。行人且莫行，听我采菇歌。侬家住在黄河曲，一日波涛怨杀河。河来有鱼去有麦，麦下秋霜菇菜多。不求河血城南去，只愿年年河不波。
采菇曲二首·其一
作者：李梦阳
朝代：明

众星欲没月模胡，人家河上起相呼，相呼相唤采秋菇。问渠早起缘何事，此草日出化作田中枯。采菇采菇君早归，霜寒露重湿人衣。蓝田白玉非无种，不似商山好蕨薇。
采菇曲二首·其二
作者：李梦阳
朝代：明

白如白玉簪，香如玉田禾。行人且莫行，听我采菇歌。侬家住在黄河曲，一日波涛怨杀河。河来有鱼去有麦，麦下秋霜菇菜多。不求河血城南去，只愿年年河不波。
野园
作者：李梦阳
朝代：明

春来无雨风常颠，野园诸花更可怜。轻车快马此何日，弄蕊攀条看远天。扑酒游丝低细细，近人闲蝶过娟娟。真知白日绳堪系，莫使孤城入暮烟。
野战
作者：李梦阳
朝代：明

盗贼乾坤满，纵横野战悲。随城严戍鼓，平地有旌旗。树燕闲相逐，垣花寂自垂。诸君大河北，捷报几时知。
野泊
作者：李梦阳
朝代：明

远电明江夜，官舟野泊稀。山钟天外落，林火两中微。水立黄龙斗，沙沾白鹭饥。平生万里志，柰可梦西归。
野田黄雀行
作者：李梦阳
朝代：明

乐乐其所，自生禽兽，过其故丘悲鸣。黄雀游野田，焉知鸿鹄高举情。凤凰靡世见，生长丹山依。玉禾白于脂，饱之忽来飞。仲尼逢子西，乃被接舆讥。
野田黄雀行
作者：李梦阳
朝代：明

鹑奔奔，鹊彊彊。来逢野田雀，相逐过南疆。北地苦霜雪，南地多稻粱。人生美食被绮衣，不及鸿雁能高飞。鸿雁下天遭网罗，不食柰尔黄雀何。
野风
作者：李梦阳
朝代：明

山鸣野风至，汉水白萧萧。月滉鱼龙醒，云蒸豺虎骄。有家惊节物，不寐想前朝。万古英雄迹，江城夜寂寥。
钓台
作者：李梦阳
朝代：明

终日钓石坐，清波閒我钩。掷竿望山月，回见众鱼游。
钓台亭成
作者：李梦阳
朝代：明

飒飒风涧泻，累累山石峻。卜构倚岑削，檐楹阚奔迅。俯之才一壑，仰面巳千仞。歌游竟日夕，载色掖英俊。故杉改新荫，鲂鲤况充牣。本轻任公钓，讵慕庖丁刃。素飙袅延蔓，商气敛芳润。临深悟邃奥，睹逝识大顺。却笑矜名子，美鱼一何吝。
钓矶
作者：李梦阳
朝代：明

矶根浸寒水，细草绿如发。夜鱼不受饵，石上坐秋月。
钟楼重别熊子
作者：李梦阳
朝代：明

野寺荒台饯客游，江湖城郭暂消忧。危檐独趁翩翩燕，细浦双行宛宛鸥。人世举杯俱胜迹，风林长夏有清秋。情来不用重翘首，西北浮云是帝州。
钟钦礼山水障子歌
作者：李梦阳
朝代：明

钟生始学戴文进，后来颇自出机轴。山林槎枒波漫靡，骨格虽传气不足。此幅树石差可意，缀得茅堂傍江麓。连山远势亦可取，转折颇似潇湘曲。竹屿陂陀九疑隔，苍梧桐庭湿云白。黄陵美人把瑶草，天寒日暮行空泽。鹧鸪双飞鸿雁宿，槲树飒飒江水碧。细看谷口花，又疑武陵源。孤舟欲往不可得，对此彷佛闻清猿。亭间更著四老翁，衣冠各异须眉同。紫芝山深石漠漠，怅望万里来悲风。人生有形贵自适，我今胡为尘埃中。观画感事面颜红，有画如此何必工，歌彻目送沧洲鸿。
钤山堂歌
作者：李梦阳
朝代：明

先生昔随玄豹住，丹壑冥濛日烟雾。先生今与赤龙飞，南望碧山空翠微。茅堂苍苍云气入，囊琴锁户阴阴湿。沚兰沙温春鸟暮，庭松月清夜鹤立。君不见山下石，峞？千尺矶，经年不钓苔成衣。玉琪羊裘各有分，可问王孙归不归。
钤山堂歌
作者：李梦阳
朝代：明
体裁：古风

先生昔随玄豹住，丹壑冥濛日烟雾。先生今与赤龙飞，南望碧山空翠微。茅堂苍苍云气入，囊琴锁户阴阴湿。沚兰沙温春鸟暮，庭松月清夜鹤立。君不见山下石，峞�千尺矶，经年不钓苔成衣。玉琪羊裘各有分，可问王孙归不归。
钱园二绝句
作者：李梦阳
朝代：明

去年钱园万李树，落莫今春只数枝。多应斩伐贫人卖，岂复能思烂熳时。墙东李树太含胡，院背夭桃斩不枯。及早荣枯休浪拟，趁时车马自应趋。
钱园二绝句·其一
作者：李梦阳
朝代：明

去年钱园万李树，落莫今春只数枝。多应斩伐贫人卖，岂复能思烂熳时。
钱园二绝句·其二
作者：李梦阳
朝代：明

墙东李树太含胡，院背夭桃斩不枯。及早荣枯休浪拟，趁时车马自应趋。
钱选画张果图歌
作者：李梦阳
朝代：明

张翁纸驴真有无，钱也何意传其图。印记虽明幅断裂，李侯完之亦奇绝。所恨图尾钱有诗，就蛇添足将无痴。忆昔翁来集贤院，入宫诏许肩舆便。一日声名人主动，千年面目吾今见。帝貌深沉玉榻雄，侍人一异三人同。汉皇信有瑶池降，秦始枉慕蓬莱通。玄言未竟铃殿风，寸驴跃出青箱空。有僮追捉双眼红，此驴䠥？盘当中。李侯一看一绝倒，每称独苦嗟良工。细观张翁骨格古，徐福五利宁其伍。曰嫔真令天下疑，遄归转觉皇心蛊。长生殿前牛女辰，广寒仙桂舞鸾身。世间但识申师巧，谁解中条放浪人。
钱选画张果图歌
作者：李梦阳
朝代：明
体裁：古风

张翁纸驴真有无，钱也何意传其图。印记虽明幅断裂，李侯完之亦奇绝。所恨图尾钱有诗，就蛇添足将无痴。忆昔翁来集贤院，入宫诏许肩舆便。一日声名人主动，千年面目吾今见。帝貌深沉玉榻雄，侍人一异三人同。汉皇信有瑶池降，秦始枉慕蓬莱通。玄言未竟铃殿风，寸驴跃出青箱空。有僮追捉双眼红，此驴蹩�盘当中。李侯一看一绝倒，每称独苦嗟良工。细观张翁骨格古，徐福五利宁其伍。曰嫔真令天下疑，遄归转觉皇心蛊。长生殿前牛女辰，广寒仙桂舞鸾身。世间但识申师巧，谁解中条放浪人。
铁柱引
作者：李梦阳
朝代：明

豫章古城牙城南，何年凿井置铁柱。井深江通没不见，时寒水涸始一露。玩之非石亦非铁，孤立差牙若枯树。人言旌阳锁水母，此语荒唐奚所据。或云藉此压江涛，兹理或有谁者劳。顾今伏腊尽奔走，归美真君瑶殿高。金灯翠旗日来御，雕阑玉槛围周遭。俗论纷纷不须辨，秋风日暮尘满县。
铅山
作者：李梦阳
朝代：明

山水交闽越，东南古县闻。一峰晴冒雪，雨水昼蒸云。石井鹅湖倚，车盘鸟道分。儒宫荆棘里，寒叶痛纷纷。
铅山石井
作者：李梦阳
朝代：明

吁嗟此岩太奇古，云牙石乳相拄撑。碧泉中洞尽亦黯，青草倒垂冬尚生。即令入海信谁遏，秪怪出山云底清。搣促桑拓会欲落，猗此可濯惭我缨。
铅山陆趋宿南岩寺
作者：李梦阳
朝代：明

北风越南山木稀，关西宦子常念归。远烟漠漠谷日瞑，前路回回冬烧微。村舂水旋疾徐应，滩雁夜惊高下飞。钟鸣骑合岩寺近，松火竹深开石扉。
铜雀伎
作者：李梦阳
朝代：明

帷飘雀台上，弦奏舞衣前。群悲一以望，春草为谁妍。芳岁销兰怨，流尘集锦筵。为问西陵道，孰与汉家阡。
银山寺
作者：李梦阳
朝代：明

银山倚铁壁，天外削三峰。下见林中寺，来闻午后钟。僧徒住石屋，雷雨拔门松。西望诸陵接，云成五色龙。
镜光阁
作者：李梦阳
朝代：明

我生走纷境，性意苦不适。朅来镜光游，不觉袛树夕。鸟藏丹阁暮，萧槭杮叶赤。杳如造岩壑，阒其寡人迹。其王戴金冠，天子之所客。迓我薝卜下，坐我红罽席。落日入虚牖，窈窕云光白。团团石莲灯，照耀锦绣壁。忽闻铃磬发，转怅俗务迫。静躁本殊科，利义各有癖。伊余竟何为，奔并阻行役。乞君摩尼珠，一照幸不惜。
长干行
作者：李梦阳
朝代：明

皑如玉山雪，皎如瑶台月。郎来骑白马，调妾桃树下。桃叶何柳柳，不谓君行久。倚门问来船，见郎寄书否。
长歌行赠房氏二首
作者：李梦阳
朝代：明

捷步竞先鸣，达人贵沈几。鸿鹄翅摩天，于世常高飞。煌煌冠盖朝，疏也乃独归。谁云伤秋子，而为鲈鱼肥。彼哉枌榆俦，岂知千仞辉。瀰瀰夏川广，惊风夕扬波。眷言送诚归，轩骑匝巾阿。倦鸟故林趋，兽离怀前窠。君看累累实，岂复华其柯。皓首声利途，攸见无乃颇。
长歌行赠房氏二首·其一
作者：李梦阳
朝代：明

捷步竞先鸣，达人贵沈几。鸿鹄翅摩天，于世常高飞。煌煌冠盖朝，疏也乃独归。谁云伤秋子，而为鲈鱼肥。彼哉枌榆俦，岂知千仞辉。
长歌行赠房氏二首·其二
作者：李梦阳
朝代：明

瀰瀰夏川广，惊风夕扬波。眷言送诚归，轩骑匝巾阿。倦鸟故林趋，兽离怀前窠。君看累累实，岂复华其柯。皓首声利途，攸见无乃颇。
閒居寡营忽忆关塞之游遂成七首
作者：李梦阳
朝代：明

牢落居庸道，苍茫六载还。开轩延汉使，对酒话燕山。鸟道增新戍，天梯护上关。白城烟火切，锁钥未应闲。西崦千家落，防秋五百兵。山长元入塞，涧曲故穿营。静夜闻熊斗，黄昏报虎行。昔时忺历览，三驻白洋城。沙岭长园入，羊肠宛宛斜。石危偏骇马，草动数惊蛇。古树兼今树，岩花杂涧花。向来行塞日，亲见五陵霞。往年趋北路，今绕泰陵西。昼黑垂萝密，山青禁木齐。独僧攀杪出，怪鸟趁阴啼。寂寞黄华堞，遥临古塞溪。孤蓬绝塞口，匹马戍程前。跨迥烟墩直，缘危石栈连。飞云下独石，逝水入潮川。旧对张军帅，题诗醉菊天。银山汤岭北，铁壁斗门边。虎守千年寺，人看一线天。赤崖崩古塔，阴洞坼新泉。尚记渔樵侣，长歌过马前。春游临绝峤，月出卧空岑。暂逐山中客，常关物外心。三峰藏净宇，百里羡云林。崖际劖高隐，何时一重寻。
閒居寡营忽忆关塞之游遂成七首 七 弘治辛酉二月之望宿银山寺观邓隐峰诗刻
作者：李梦阳
朝代：明
体裁：五言律诗

春游临绝峤，月出卧空岑。暂逐山中客，常关物外心。三峰藏净宇，百里羡云林。崖际劖高隐，何时一重寻。
閒居寡营忽忆关塞之游遂成七首 三 沙岭为黄华东路
作者：李梦阳
朝代：明
体裁：五言律诗

沙岭长园入，羊肠宛宛斜。石危偏骇马，草动数惊蛇。古树兼今树，岩花杂涧花。向来行塞日，亲见五陵霞。
閒居寡营忽忆关塞之游遂成七首 五 黄华牙将张桓
作者：李梦阳
朝代：明
体裁：五言律诗

孤蓬绝塞口，匹马戍程前。跨迥烟墩直，缘危石栈连。飞云下独石，逝水入潮川。旧对张军帅，题诗醉菊天。
閒居寡营忽忆关塞之游遂成七首 四 是为西路
作者：李梦阳
朝代：明
体裁：五言律诗

往年趋北路，今绕泰陵西。昼黑垂萝密，山青禁木齐。独僧攀杪出，怪鸟趁阴啼。寂寞黄华堞，遥临古塞溪。
閒居寡营忽忆关塞之游遂成七首·其一
作者：李梦阳
朝代：明

牢落居庸道，苍茫六载还。开轩延汉使，对酒话燕山。鸟道增新戍，天梯护上关。白城烟火切，锁钥未应闲。
閒居寡营忽忆关塞之游遂成七首·其二
作者：李梦阳
朝代：明

西崦千家落，防秋五百兵。山长元入塞，涧曲故穿营。静夜闻熊斗，黄昏报虎行。昔时忺历览，三驻白洋城。
閒居寡营忽忆关塞之游遂成七首·其六
作者：李梦阳
朝代：明

银山汤岭北，铁壁斗门边。虎守千年寺，人看一线天。赤崖崩古塔，阴洞坼新泉。尚记渔樵侣，长歌过马前。
门前溪
作者：李梦阳
朝代：明

山溪信清浅，入海作洪波。果向地中转，应随天上河。
闰九月繁台酬寄常邓州前御史兄
作者：李梦阳
朝代：明

昨属传书宽远忆，侧闻为郡解忧襟。他乡病起逢秋色，故国花香见客心。三径园庄常阒寂，百年台榭独登临。天晴水散荆襄急，云合山包汝邓深。州县黄堂非尔辈，朝廷骢马要人钦。也知皂盖熊罴轼，不换乌台獬豸簪。尽道白公如白玉，终然黄霸锡黄金。徵聊拜相他年事，野老扶犁望傅霖。
闻吴郡黄山人将游五岳寄赠二首
作者：李梦阳
朝代：明

昨报三吴客，将寻五岳游。薜萝应制服，春水正宜舟。二室云中峻，三花烟外浮。住居吾幸迩，先肯到嵩丘。天柱峰头雪，莲花岭畔云。朗吟惟李白，独往更黄君。婚嫁今应毕，藜鞋有幸分。共跻恒岱遍，归著五游文。
闻吴郡黄山人将游五岳寄赠二首·其一
作者：李梦阳
朝代：明

昨报三吴客，将寻五岳游。薜萝应制服，春水正宜舟。二室云中峻，三花烟外浮。住居吾幸迩，先肯到嵩丘。
闻吴郡黄山人将游五岳寄赠二首·其二
作者：李梦阳
朝代：明

天柱峰头雪，莲花岭畔云。朗吟惟李白，独往更黄君。婚嫁今应毕，藜鞋有幸分。共跻恒岱遍，归著五游文。
闻夜笛
作者：李梦阳
朝代：明

五月梅花落，羁魂羌笛惊。孰能风月夜，更听陇头清。
闻旁郡雷雨
作者：李梦阳
朝代：明

尉氏陈留雷雨深，大梁犹系望霓心。当阶蝼蚁亦愁思，对面班鸠空好音。河朔楼台安避暑，塞垣金鼓助沾襟。江蓠憔悴黄尘满，寂寞鱼龙何处吟。
闻李公寓郊园寄赠
作者：李梦阳
朝代：明

几日栖东屿，昔林今若何。主人能醉客，世事且狂歌。黄鸟晴吟竹，红蕖晚出波。自怜门士末，眠病阻呜珂。
闻桃花盛开
作者：李梦阳
朝代：明

不及东园红杏时，梨花懊恼太开迟。即防桃李红欺眼，更打黄蜂莫近枝。
闻砧
作者：李梦阳
朝代：明

逸响缘云起，清砧入暮繁。秋风吹落叶，万户更千门。宁知寄远意，不尽捣衣魂。早晚逢西使，流沙隔塞垣。
闻笛
作者：李梦阳
朝代：明

白日挂云间，谁家玉笛闲。北风吹杨柳，落叶满关山。
闻蝉
作者：李梦阳
朝代：明

夏林疏过雨，秋意尔能知。响入云俱迥，声回风故吹。抱贞惟隐叶，避害屡跳枝。多少垂杨里，争吟日暮时。
闻郑生死丰沛舟中二首
作者：李梦阳
朝代：明

短剑英雄气，孤舟疾病身。那知生别后，竟作死归人。汴柳诗筒断，江花穗幔新。白头交谊者，洒泪向残春。客榇收丰沛，归舟渺越吴。扶持有令弟，书剑付遗孤。墓草亲朋隔，山松旧业芜。当年走马地，魂绕孝王都。
闻郑生死丰沛舟中二首·其一
作者：李梦阳
朝代：明

短剑英雄气，孤舟疾病身。那知生别后，竟作死归人。汴柳诗筒断，江花穗幔新。白头交谊者，洒泪向残春。
闻郑生死丰沛舟中二首·其一
作者：李梦阳
朝代：明
体裁：五言律诗

短剑英雄气，孤舟疾病身。那知生别后，竟作死归人。汴柳诗筒断，江花繐幔新。白头交谊者，洒泪向残春。
闻郑生死丰沛舟中二首·其二
作者：李梦阳
朝代：明

客榇收丰沛，归舟渺越吴。扶持有令弟，书剑付遗孤。墓草亲朋隔，山松旧业芜。当年走马地，魂绕孝王都。
闻雁
作者：李梦阳
朝代：明

惨澹胡风起，连鸣上碧霄。才闻秋浦外，巳复夕山遥。哀故欺霜角，清应断夜箫。南楼有思妇，梦恰到西辽。
阎曹二子发京侄木与之同舟而下有诗纪之予亦和此篇
作者：李梦阳
朝代：明

共水同舟伴谪居，海天春色尽涵虚。蛮方故启流官路，汉史终收痛哭书。蜀徼山高常戴雪，滇门池苦亦生鱼。上林花树年年在，前席行看入禁庐。
阪田行
作者：李梦阳
朝代：明

阪田瓞离离，子母长寒饥。昨闻接京军，征夫曷时归。特生阪田树，下有往与来。黻裳四牡虽荣，不如与妾共餔糜。网鱼不施网，孰能制鱼死。征夫归来归来，不见灵宝公、安陆子。
阳武咏怀陈平张苍遂及慱浪之事
作者：李梦阳
朝代：明

玉玺戒不力，金镜沦无光。大人既龙兴，烈夫亦鹰扬。伊人各乘时，矫若孤云翔。韩椎岂在屡，秦气日以丧。六奇佐挥戈，五运开灵昌。时来屠沽奋，迹往英雄伤。平生冀风期，况乃逾故疆。洒泪越修坰，含凄溯河梁。古坟密嶕峣，春沙郁茫茫。徒瞻松柏路，讵申椒蕙芳。遗荣竟何尤，任智终自戕。羡彼赤松游，援笔即此章。
阳鸟篇
作者：李梦阳
朝代：明

阳鸟攸居，于渚于野。饮啄纡徐，行步闲雅。我舟触惊，振翰若云。飞之有序，还集成群。阳生豫知，延颈跂望。举翼万里，云罗空想。
阻雨明港寄何子二首
作者：李梦阳
朝代：明

白日云犹动，青山雨忽来。计程今夜会，策马出村回。月对荆门上，天从梦泽开。旅灯依港宿，吟苦独徘徊。微微山日舒，彼美碧山隅。信宿犹难遣，经年秪重吁。花含明日艳，月助此宵孤。久拟申城醉，香醪语尔沽。
阻雨明港寄何子二首·其一
作者：李梦阳
朝代：明

白日云犹动，青山雨忽来。计程今夜会，策马出村回。月对荆门上，天从梦泽开。旅灯依港宿，吟苦独徘徊。
阻雨明港寄何子二首·其二
作者：李梦阳
朝代：明

微微山日舒，彼美碧山隅。信宿犹难遣，经年秪重吁。花含明日艳，月助此宵孤。久拟申城醉，香醪语尔沽。
陈祠在徐墓东
作者：李梦阳
朝代：明

可讶司徒庙，偏邻孺子坟。哲人堪一哭，汉鼎竟三分。门引江畔草，榻留松上云。纷纷车马客，谁此荐清芬。
限韵赠黄子
作者：李梦阳
朝代：明
体裁：七言律诗

禁垣春日紫烟重，子昔为云我作龙。有酒每邀东省月，退朝曾对掖门松。十年放逐同梁苑，中夜悲歌泣孝宗。老体幸强黄犊健，柳吟花醉莫辞从。
陟峤
作者：李梦阳
朝代：明

伊昔谢衔归，志颇谐纶钓。甘追河上迹，切慕蓬池啸。孰知紫芝虑，竟荷青云耀。值秋历江郡，弭节登庐峤。沉深九叠秀，峻极千峰峭。锦绣乱岑㟧，晨夕改观眺。晶晶游气敛，皓皓寒日曜。飞瀑信雷迈，奔峡还龙跳。耽游遽忘归，久住轻时诮。天池绝亦扪，石镜扳可照。矧兹二三子，芬馥含清妙。霜岚澄西夕，从歌效希调。
除前五更闻习仪鼓角感而有作二首
作者：李梦阳
朝代：明

苍龙阙动朝元日，玉笋班齐舞蹈时。枕上忽闻新鼓角，眼中如闪旧旌旗。两朝旧是含香吏，豹隐俄惊二十年。犹记习仪端笏地，朝天宫里听鸣鞭。
除前五更闻习仪鼓角感而有作二首·其一
作者：李梦阳
朝代：明

苍龙阙动朝元日，玉笋班齐舞蹈时。枕上忽闻新鼓角，眼中如闪旧旌旗。
除前五更闻习仪鼓角感而有作二首·其二
作者：李梦阳
朝代：明

两朝旧是含香吏，豹隐俄惊二十年。犹记习仪端笏地，朝天宫里听鸣鞭。
除夕写怀呈毛使君
作者：李梦阳
朝代：明

昼日凄凄风色严，晚登云阁漫开帘。山河不逐年华改，天地空悲老鬓添。随俗香灯消独夜，近人星斗下虚檐。微吟暗忆乘骢使，綵笔迎春几自拈。
除架二首
作者：李梦阳
朝代：明

种豆高于屋，垂瓜忽满庭。根深历夏茂，蔓弱望秋零。猥杂沉霜露，纵横碍月星。斧斤呼稚子，欲伐几回停。炎时忻密叶，寒至怨多阴。自是衰荣理，非关爱恶心。代条近阳月，开牖散秋禽。但能存硕果，无用叹萧森。
除架二首·其一
作者：李梦阳
朝代：明

种豆高于屋，垂瓜忽满庭。根深历夏茂，蔓弱望秋零。猥杂沉霜露，纵横碍月星。斧斤呼稚子，欲伐几回停。
除架二首·其二
作者：李梦阳
朝代：明

炎时忻密叶，寒至怨多阴。自是衰荣理，非关爱恶心。代条近阳月，开牖散秋禽。但能存硕果，无用叹萧森。
陶公过曹濮分司见丛菊蔓草中移之自随有诗伤之岂以为家物邪予览而和之
作者：李梦阳
朝代：明

野馆寒芳抱自知，好吟公子发秋悲。春风世路元桃李，霜露乡关有鬓丝。三嗅草莱行复立，数株车马载还随。东篱可谓君家物，竹帛勋名晚节垂。
陶君誇其分司桃花独树予往观之次其韵
作者：李梦阳
朝代：明

老懒今来特为花，花奇亲见主人誇。入门风片时时坠，近酒春枝故故斜。湖海一尊怜旧侣，乾坤双鬓愧年华。明朝许赴柴门约，共醉东园万树霞。
陶子见过草亭遂以留云名之大书刻木我亭增色爰赋二诗酬陶亦兼自意
作者：李梦阳
朝代：明

小构茅亭傍一松，云来云去寂无踪。晴天户牖濛濛湿，遂使人疑有卧龙。茅亭自得陶公笔，尽日光芒动白虹。山泽不烦通地气，片云时起墨花中。
陶子见过草亭遂以留云名之大书刻木我亭增色爰赋二诗酬陶亦兼自意·其一
作者：李梦阳
朝代：明

小构茅亭傍一松，云来云去寂无踪。晴天户牖濛濛湿，遂使人疑有卧龙。
陶子见过草亭遂以留云名之大书刻木我亭增色爰赋二诗酬陶亦兼自意·其二
作者：李梦阳
朝代：明

茅亭自得陶公笔，尽日光芒动白虹。山泽不烦通地气，片云时起墨花中。
陶王二君来赏牡丹
作者：李梦阳
朝代：明

同城何苦不同欢，况复春风到牡丹。香满正宜携酒问，色深番奈近灯看。綵云红雾晴长拥，澹月微霜夜故寒。任使群芳妒倾国，古今须让百花冠。
陶行人宅赠
作者：李梦阳
朝代：明

大道僧门对，萧然陶舍深。未论五杨柳，真悬一素琴。坐向霜烟夕，时闻鸿雁音。城笳流海思，边月起秋阴。苦劝蒙腾醉，应怀长别心。但看得云翼，冥冥谁竟寻。
雁
作者：李梦阳
朝代：明

旅馆经花夕，哀鸿时一闻。孤鸣元趁侣，乱语欲惊群。渐起随边角，遥传隔塞云。更深何处落，斜月转纷纷。
集古句凡五首 其一 景帝陵
作者：李梦阳
朝代：明

北极朝廷终不改，崩年亦在永安宫。云车一去无消息，古木回岩楼阁风。
集古句凡五首 其三 功德寺
作者：李梦阳
朝代：明

忆昔霓旌下南苑，江亭晚色净年芳。重门深锁无人到，僧在翠微开竹房。
集古句凡五首 其二 望湖亭
作者：李梦阳
朝代：明

与客携壶上翠微，千家山郭静朝晖。平沙渺渺来人远，黄鸟时兼白鸟飞。
集古句凡五首 其五 香山
作者：李梦阳
朝代：明

二月巳破三月来，山下碧桃春自开。半醒半醉游三日，并马今朝未拟回。
集古句凡五首 其四 翠华岩
作者：李梦阳
朝代：明

晓行不厌湖上山，别有天地非人间。安得移家此中老，白云常在水潺潺。
集古句凡五首·景帝陵
作者：李梦阳
朝代：明

北极朝廷终不改，崩年亦在永安宫。云车一去无消息，古木回岩楼阁风。与客携壶上翠微，千家山郭静朝晖。平沙渺渺来人远，黄鸟时兼白鸟飞。忆昔霓旌下南苑，江亭晚色净年芳。重门深锁无人到，僧在翠微开竹房。晓行不厌湖上山，别有天地非人间。安得移家此中老，白云常在水潺潺。二月巳破三月来，山下碧桃春自开。半醒半醉游三日，并马今朝未拟回。
雨中忆张大夫园亭
作者：李梦阳
朝代：明

我爱张家好亭子，满园林竹夏凄凄。沾花细雨飘窗里，映日轻雷过槛西。巳拚习池多乐事，况逢光禄有新题。朝回会与金兰约，走马携壶到碧蹊。
雨中海棠
作者：李梦阳
朝代：明

怜花常欲报花安，醉眼冥冥两自看。朵朵胭脂深更湿，杯杯竹叶满须乾。等閒细片休轻落，率尔春风且恁寒。朝为行云暮仍雨，凌波独立汝应难。
雨俟屠君不至
作者：李梦阳
朝代：明

暮倚高楼因候客，雨来如注复如丝。试看春日洪州道，可是山阴夜雪时。
雨后往视田园同田熊二子二首
作者：李梦阳
朝代：明

鸟性悦俦匹，人情岂无慕。亟见不云数，独行必相呼。昨有城上眺，今复郭南步。膏雨回原绿，丰林宿残雾。久芜慨我庐，旱水两妨误。夏禾既岑漠，秋秫庶能穫。酿具粗巳足，念子有长路。雨暵自有期，岁功讵云差。昨来偶滂沱，万物皆颜华。晴晨子见过，毅然巾我车。荒径蹄辙稀，泽国疏桑麻。长风起修林，夕响连蒹葭。芁芁南山豆，离离东陵瓜。怀古看行云，矫首徒咨嗟。
雨后往视田园同田熊二子二首·其一
作者：李梦阳
朝代：明

鸟性悦俦匹，人情岂无慕。亟见不云数，独行必相呼。昨有城上眺，今复郭南步。膏雨回原绿，丰林宿残雾。久芜慨我庐，旱水两妨误。夏禾既岑漠，秋秫庶能穫。酿具粗巳足，念子有长路。
雨后往视田园同田熊二子二首·其二
作者：李梦阳
朝代：明

雨暵自有期，岁功讵云差。昨来偶滂沱，万物皆颜华。晴晨子见过，毅然巾我车。荒径蹄辙稀，泽国疏桑麻。长风起修林，夕响连蒹葭。芁芁南山豆，离离东陵瓜。怀古看行云，矫首徒咨嗟。
雨后朝望
作者：李梦阳
朝代：明

半夜雷驱雨，清晨草映空。起看南仆树，知是北来风。宿雾笼初日，晴天灭断虹。剧心时序晚，遮莫傅岩功。
雨宴封丘别第
作者：李梦阳
朝代：明

飞盖凌晨集，行宫映雨开。天为歌鼓动，雾拂舞筵回。宾客梁王盛，山河故国哀。长沙悲旧传，屠市隐真才。忆昔儿童聚，惟今老大催。达人元旷逸，万物且形骸。乐混寒声沸，尊添瞑色来。斜风沾绮席，疏点洒金杯。杂逞龙仙互，先争虎豹摧。转眸升旭日，覆手下秋雷。尚有欢娱歉，须防礼法猜。门衢汨泥淖，莫遣引灯回。
雨泊丰城
作者：李梦阳
朝代：明

古岸花层湿，阴江鸥半飞。波回撼船重，雨侧入帘微。潭爱金华涌，亭伤宝气稀。二年三历此，肠断北舟归。
雨燕醉歌
作者：李梦阳
朝代：明

迅雷击城鸦欲翻，黑云压天白昼昏。展席斜对城南门，长安大雨如倾盆。我马巳世锦障泥，主人况具黄金尊。睥睨将将下万瀑，龙蛇翻翻动高壁。出门牛马不复辨，炎雾毒蒸静如拭。酒酣为君如意舞，夕雨转急风转怒。秪恐溪壑受不得，海倒江翻亦难测。
雨秋友人见过有赠
作者：李梦阳
朝代：明

时芳巳后重阳雨，摇落深惊昨夜风。鸦雀小亭云竹静，蒹葭寒水赣江东。诗名海内逢高适，人物吴中有阿蒙。数过淹留非纵酒，异乡搔首各飞蓬。
雨过
作者：李梦阳
朝代：明

倚杖河城暮，林园雨过清。断丝犹舞燕，入叶巳沾莺。无惜声连夜，何妨坐到明。旱云吾欲赋，怆恻为苍生。
雨雪曲
作者：李梦阳
朝代：明

冬十一月，阻舟徐汊。朔风北来，雨雪纷下。禽鸟冻寂，洲村肃夜。缆夫来言，衣单腹饿。波流洄洄，促船难驾。我心悽恻，羽翼傥假。七月汉土，今幸雨雪。往者难追，来春可沃。我虽波阻，心则怡怿。购蔬城市，贷米逾泽。原阪萧条，雁鸿辑集。贫士罔怀，一阳环复。青青者衿，涉江我求。大泽寒冥，胡子能来。鹭鸾难飞，潭网顿集。纲收鱼跳，阅忘寝食。荒岑险艰，岂我能处。南纪东肃，返北于土。
雨雪曲
作者：李梦阳
朝代：明
体裁：四言诗

冬十一月，阻舟徐汊。朔风北来，雨雪纷下。禽鸟冻寂，洲村肃夜。缆夫来言，衣单腹饿。波流洄洄，促船难驾。我心悽恻，羽翼傥假。（一章）七月汉土，今幸雨雪。往者难追，来春可沃。我虽波阻，心则怡怿。购蔬城市，贷米逾泽。原阪萧条，雁鸿辑集。贫士罔怀，一阳环复。（二章）青青者衿，涉江我求。大泽寒冥，胡子能来。鹭鸾难飞，潭网顿集。纲收鱼跳，阅忘寝食。荒岑险艰，岂我能处。南纪东肃，返北于土。（三章）
雩旱歌
作者：李梦阳
朝代：明

望君兮曾波，两霾兮两河。骖丰隆兮驾冯夷，蹇将至兮风薄之。吹笙兮击鼓，絙弦兮会舞，君不来兮使我心苦。云冥冥兮昼晦，神灵惠兮甘雨。我稷兮我黍，谷之兮士女。编龙兮堂墠，禽蜥蜴兮水际。吐云兮上下，使鸠鸟兮腾逝。纷总总兮神欲下，猋为驾兮龙为马。君谁须兮不求，日将莫兮怨思。
雪中苏生以诗见过
作者：李梦阳
朝代：明

楚楚眉山裔，儒林羡白眉。朅来白雪里，惠我阳春词。结绶终相庆，投珠莫自悲。长安马蹄疾，是尔看花时。
雪中见枯树似梅二首
作者：李梦阳
朝代：明

忆在江南梅照眼，几年繁蕊失溪云。如何枯树寻常见，一雪垂花朵朵分。可向繁枝问假真，纷纷过眼即飘尘。东风一夜高楼篴，乱落江梅谁柰春。
雪中见枯树似梅二首·其一
作者：李梦阳
朝代：明

忆在江南梅照眼，几年繁蕊失溪云。如何枯树寻常见，一雪垂花朵朵分。
雪中见枯树似梅二首·其二
作者：李梦阳
朝代：明

可向繁枝问假真，纷纷过眼即飘尘。东风一夜高楼篴，乱落江梅谁柰春。
雪中郑生见访
作者：李梦阳
朝代：明

万户风花起，吾门尔一开。惊看破履迹，笑指白须来。驴为登桥熟，船非访戴回。今朝梁苑赋，合试马卿才。
雪台子家见杏花
作者：李梦阳
朝代：明

九陌春风起，君庭一见花。偶来吾下马，先有客停车。犹是轻寒日，那禁烂熳霞。觅诗巡独树，汎酒摘高葩。色故流衣袂，香能染帽纱。眼中俱是幼，身外岂须嗟。冷暖随人事，行藏付物华。明朝约重赏，莫遣落尘沙。
雪后上方寺集
作者：李梦阳
朝代：明

雪罢园林出碧梧，上方楼殿静虚无。日临圹地冰先落，云破中天塔自孤。烂熳此堂人醉散，一双何处鹤来呼。遨留更待松门月，今夜同君坐玉壶。
雪后困酒和王左史
作者：李梦阳
朝代：明

旭日上雪檐溜悬，广文先生犹醉眠。床头绿樽巳交卧，解酲复倒囊中钱。开门泥泞午活活，有客骑马来翩翩。强起梳头煨芋栗，暖杯寒光仍四筵。
雪后寺集夜别王子
作者：李梦阳
朝代：明

僧夜晴游地，月高钟磬闻。塔光斜照雪，香气上蒸云。客向杯前聚，途于醉后分。别离谁不尔，缱绻独斯文。
雪后朝天宫
作者：李梦阳
朝代：明

马上城中见雪山，白云苍雾满燕关。蓬莱只尺无人到，松柏黄昏有鹤还。当日翠华游物外，百年金殿锁人间。浮尘扰扰江湖远，怅望岩栖不可攀。
雪夜庐山玩月
作者：李梦阳
朝代：明

庐山万古月，几度雪边明。影傍素林灭，层随寒浪生。蔽岩疑有缺，侵鹊暗须惊。转恐群星妒，冰壶独自行。
雪山歌送万子
作者：李梦阳
朝代：明

雪山高哉峞乎岌兮吾不知，几千万仞但见云峰之崔巍。岩冰陵竞缟壑，荧石皛皬而崒嵂兮，悬猱不得度，飞乌何由回。大峰如老翁，冕佩凌紫埃。诸峰似儿孙，罗列芙蓉开。江日汹涌地轴动，孤光倒曳生奔雷。岌乎峞哉雪山之高不可以攀陟，斧斤不入松柏如麻。霜干翳蔽，云根槎枒。渗膏结苓实，轮囷走龟蛇。君今策驷过其下，车徒滚滚如飞沙。何不斸取松下苓，献之堂上翁，上以介寿考，下以召祯祥。噫吁戏，雪山之高吾不可得而名，惟有峨眉玉垒万古遥相望。
雪日繁台院阁酒集
作者：李梦阳
朝代：明

腊朝筵向雪边开，倚阁风从万里回。枯树故当看处湿，飞花偏堕掌中杯。山河文物他年赋，今古衣冠异地材。举目萧萧改天色，玉梯扶醉更登台。
雪晴
作者：李梦阳
朝代：明

馀雪且休骋，高空微欲曛。盈盈看玉树，澹澹入黄云。奋激雕连起，啁啾雀自群。严风暮益发，天隙认星文。
雪柬郑生
作者：李梦阳
朝代：明

夜来雪花如掌大，无事闭门但眠卧。僵牛死马非所虑，天翻地裂畴能那。近时好事最者谁，徽州郑生差爱我。瓮头春酒不馀沥，天明梳洗午尚坐。北风其凉二仪闭，雪吹飞沙映天过。老夫畏寒淣无力，生也乃是雄豪佐。梁园之陌平若掌，放兔呼鹰无不可。不然骑驴学尔祖，乘兴一鼓山阴柁。
雷电
作者：李梦阳
朝代：明

雷电交冬夜，滂沱彻晓闻。老夫偏不寐，起立迥看云。湿重菊垂槛，鸣哀鸿趁群。明朝传太史，应有纪祥文。
雷电行赠宪卿何公美其伐也
作者：李梦阳
朝代：明

黄尘蔽日贼大战，元年年除夜雷电。我军后之天威前，一鼓破贼淮阳川。昨者此贼生齐东，眼中久巳无河嵩。渡河转战势果炽，长矛健马六石弓。睢陈飞刃昼接白，亳颖劫火宵连红。一路生灵喂饿虎，中原杀气回春鸿。于时中丞秉钺出，誓不灭贼如此日。三军素壮元老猷，诸将咸遵丈人律。孔明纶巾不离首，羊祜轻裘仅掩膝。精采遽增朱雀帜，运用或参白猿术。陷阵直如风扫叶，追北譬之蜂就蜜。二月朔日振旅归，夹道桃花照铁衣。倾城尽出牛羊犒，父老争迎锦绣旂。喜气真随阳气发，愁云化作轻云飞。捷闻天子喜动色，满朝誉公降褒敕。白金绮缯宁足酬，异日凌烟看画墨。
霁
作者：李梦阳
朝代：明

日霁催江色，心攀怍楚氓。褰帷二载过，归剑五湖情。霜换湓溪葛，林迁栗里莺。忍看复新月，庐岳夜猿鸣。
霖淫想郊园牡丹
作者：李梦阳
朝代：明

园途雨泞花遥阻，倚杖流云洒北郊。纵使彩烟遍国本，岂逾清露足春梢。卷心暗蕊须时苦，绿湿红沾任俗抛。传道魏绯累满眼，傍株今可结游庖。
霖雨汹涌城市簿筏而行我庐高垲尚苦崩塌何况黄子住居湫隘诗以问之
作者：李梦阳
朝代：明

前日频雨无完墙，今番如注谁禁当。田庐城屋尽漂没，骄云骜雾还飞扬。怕饥乌鸦只自噪，满意蒿藋如人长。辞宅颇怪晏婴子，卜居何必青泥坊。
青陵台
作者：李梦阳
朝代：明

两山当中开，露出青陵台。北山虽张罗，南山鸟不来。我在南山自有匹，马牛之风岂相及，吾颈可断志不易。
青青者莆三章
作者：李梦阳
朝代：明
体裁：四言诗

青青者莆，生于污也。旟旐有翩，君子攸悲。（一章）有荡者道，其木乔乔。有鸟哓哓，女有巢漂摇。（二章）有石巉巉，在于中泉。我思溉罍，畏子不前。（三章）
韩文公祠
作者：李梦阳
朝代：明

袁州山在城，韩庙倚山清。冕服前朝貌，文章百代名。石苔犹马路，春竹自莺声。立望潮阳近，翻翻海气征。
顾侯寄陈留公砥柱障子并诗予为作歌
作者：李梦阳
朝代：明

东吴顾子相公客，扫绢画水复画石。天冲地击河怒号，嶷嶷一柱当洪涛。突立固知气势稳，鼓荡转见孤棱高。淋漓新题墨犹湿，封缄远寄心诚劳。昔公平章握军国，执义委有排山力。甚哉赣如汉汲黯，老而纯过唐师德。言违谏阻去何决，群倩众怒不动色。同时门客顾最亲，隔绝梦寐怀伟人。峨峨砥柱公实伦，顾也歌之情句真。画者谁子笔更新，数尺绢面开嶙峋。遂令观者重回首，堂上恍忽河声吼。嵚岒若遘虎豹踞，蹙沓似睹蛟龙走。奇怪常虞霹雳夺，孤危定遣神明守。君不见鳌极有时臲，昆崙有时翻，柱乎柱乎永且安。
顾子谪全州赠二首
作者：李梦阳
朝代：明

楚城悲远望，君去更悠悠。十月逢南雁，章江兄北流。寒沙带宿莽，霜日下孤舟。明发湘东路，应添吊屈愁。苍梧遗舜迹，白云秋气愁。君得人文地，相传是此州。山连夜郎密，瘴入桂林收。独有思亲泪，非缘逐客流。
顾子谪全州赠二首·其一
作者：李梦阳
朝代：明

楚城悲远望，君去更悠悠。十月逢南雁，章江兄北流。寒沙带宿莽，霜日下孤舟。明发湘东路，应添吊屈愁。
顾子谪全州赠二首·其二
作者：李梦阳
朝代：明

苍梧遗舜迹，白云秋气愁。君得人文地，相传是此州。山连夜郎密，瘴入桂林收。独有思亲泪，非缘逐客流。
题严编修东堂新成
作者：李梦阳
朝代：明

城居市远同村僻，堂构春成属燕忙。星槛夜凭斜北斗，日窗朝坐影扶桑。问奇颇类扬雄宅，醒酒真轻李相庄。喜即系丹临秀浦，恨犹榰笏背钤冈。
题云台观
作者：李梦阳
朝代：明

云台观枕玉泉湄，翠削三峰对不移。窗里山光时隐见，晚来云气壁淋漓。醮辰绛节朝群帝，天路金童引凤螭。头白扫门怜弟子，斸松石碍白苓滋。
题京口人山水图
作者：李梦阳
朝代：明

青山逶迤如北固，山下彷佛京口树。茅堂花蹊三月暮，萋萋旧草春游路。一从画师扫烟墨，客堂日夜流江色。江色依微带瓮城，游子归魂逗南北。
题壁
作者：李梦阳
朝代：明

客到惟鸡黍，农情爱汝真。隔城因下榻，圹野合留宾。骑苑沙明月，鞭桥柳弄春。忍能辞一醉，天地渐风尘。
题张路松鹤障子赠豫斋翁
作者：李梦阳
朝代：明

张路画松气英杰，老根崭岩干屈铁。风毛瑟飒似欲动，高堂六月生霜雪。树根倚坐者谁翁，面颜恰如十五童。玄笔涂抹遽成鹤，昂藏意欲凌云空。问翁自言不记岁，曾与太古鸿濛戏。食桃落核昆崙坳，桃长今与昆崙高。桃也开花复结实，东方小儿窃其七。此论荒唐旧所闻，画笔画出真如神。愿将仙品投仙侣，常作乾坤不老人。
题河南藩司联
作者：李梦阳
朝代：明
体裁：联

依河洛而拱嵩行，人物钟山川之秀；枕崤函而负伊阙，风气当天地之中。
题玄坛观
作者：李梦阳
朝代：明

江行昼静便清暑，水口山奇锁吉安。岂为天生饶怪石，遂令人拟筑玄坛。潭涡地转常年黑，楼阁崖悬五月寒。风牖把杯聊暂倚，海蒸云起故须看。
题环上人精舍
作者：李梦阳
朝代：明

前月到寺萱草香，今月到寺葡卜长。潢潦盈盈旭日动，楼阁洒洒高云凉。出门每恨市城隔，浮世空嗟车马忙。圆月清秋期重访，即扳留卧赞公房。
题画二首
作者：李梦阳
朝代：明

雪城阴阴气萧瑟，郑生提画来相访。面颜戚促意不乐，告我欲买南行舫。览画指点色惆怅，雨倒江翻拔层浪。君不见江上蓑笠翁，归迟水逆忧天风。江寒雨急莽无路，渔人撒网乘烟雾。鱼虾琐细不直钱，汝休轻触蛟龙怒。展画见此心中悲，犯崄觅利古所卑。只今风浪无晨暮，为问安流归者谁。
题画二首·其一
作者：李梦阳
朝代：明

雪城阴阴气萧瑟，郑生提画来相访。面颜戚促意不乐，告我欲买南行舫。览画指点色惆怅，雨倒江翻拔层浪。君不见江上蓑笠翁，归迟水逆忧天风。
题画二首·其二
作者：李梦阳
朝代：明

江寒雨急莽无路，渔人撒网乘烟雾。鱼虾琐细不直钱，汝休轻触蛟龙怒。展画见此心中悲，犯崄觅利古所卑。只今风浪无晨暮，为问安流归者谁。
题画二首其二
作者：李梦阳
朝代：明
体裁：古风

君不见怀玉山，山七盘，盘盘上无极。阴霾白日崖洞黑，隆冬雨路谁来得。稻田月池山上头，半天有地今我游。石坛剥落古佛弃，木落俯见东岩湫。湫中巨鱼长如人，红眼射日翻金鳞。天台桃源在何许，采药避秦此处吾告汝。
题画山水送人还歙
作者：李梦阳
朝代：明

黄山沙溪杳何许，图之山水无乃是。轩辕宫、宰相里，山人一出弥荆？。石林漠漠蹊径苔，霜鹤夜悲猿啸哀。红颜踪迹半湖海，白头览画思归来。溪头系一船，画师本无意。宛如倦游者，无复舟航事。水云迤逦山云高，静定方知动者劳。回思少日欢娱地，至今梦寐犹波涛。
题画山水送人还歙
作者：李梦阳
朝代：明
体裁：古风

黄山沙溪杳何许，图之山水无乃是。轩辕宫、宰相里，山人一出弥荆�。石林漠漠蹊径苔，霜鹤夜悲猿啸哀。红颜踪迹半湖海，白头览画思归来。溪头系一船，画师本无意。宛如倦游者，无复舟航事。水云迤逦山云高，静定方知动者劳。回思少日欢娱地，至今梦寐犹波涛。
题画扫笔成诗
作者：李梦阳
朝代：明

去年得归离江州，七日遂登黄鹤楼。南风捲江浩呼汹，豗轰欲翻鹦鹉洲。七泽莽昧不入眼，孤舟屈曲襄河转。数月巳掷檀家湖，梦飞每到羊公岘。岘脚山南东道楼，秦川公子醉悲秋。槛边斑竹古犹活，云石寂寞苍梧愁。重华驭遥不可叫，白沙黑猿疏树幽。看图彷佛曾游处，素壁青天汉水流。
题黄公东庄草堂
作者：李梦阳
朝代：明

草色通门柳覆墙，绕堂新雨足时芳。晴郊客过沾犹湿，春昼人间觉更长。拚引满杯听鸟哢，愿留馀酝待花香。休誇水际兼山际，且醉松傍与竹傍。
风
作者：李梦阳
朝代：明

铃阁晚犹急，月窗宵渐辉。稍驱云雾散，翻重雪霜威。起坐炉须拥，晨看木尽稀。徘徊问气势，死逼汉宫闱。
风夕柬徐子
作者：李梦阳
朝代：明

严冬万卉寂，苜吹迥添愁。岭日微含照，川云半逆流。频斋忘肉味，乍冷觅羔裘。差胜山阴夜，能孤访戴游。
风沙篇送王生北行
作者：李梦阳
朝代：明

颠风吹沙江海波，汝乘玉驷超天河。豫章千寻势自稳，黄鹄万里谁能罗。我逾五旬须尽白，日采山精炼白石。临分赠汝一粒丹，愿言宝之勿轻掷。
风竹轩
作者：李梦阳
朝代：明

吾轩自有竹，暑月常寒声。山静无风时，满林空翠生。
风雩石
作者：李梦阳
朝代：明

倚崖坐孤石，北对五老峰。中有千尺虹，挂断岩上松。
飞星篇
作者：李梦阳
朝代：明

十月廿七昏尚坐，一星出垣斗如大。碎光万点长烛天，轩牖尽明向西堕。俗子蒙头不读书，鲁人钟鼓拜爰居。天道悠悠谁复知，世间鱼目为明珠。
飞蚁叹
作者：李梦阳
朝代：明

今朝天光鸟鸣唤，草萋柳长江涣涣。怪尔飞蚁何烂熳，填门扑窗坐我案。夜来不虞风骤至，尾瓦吹飞船打岸。孤城晦冥霏霏雨，前叫鸹鸧后鹅鹳。共言此崇飞稀鹃，我欲击之还复叹。明明上天非无宰，蚁也琐细何须算。灾祥感召固其理，先时苟备终无患。君不闻汉家满堂客，不贵徙薪贵焦烂。
馀干行
作者：李梦阳
朝代：明

荒滨鹘立夕啼鹕，春行缘岸竹木枯。黄蒿破屋走白狐，东至信州西鄱湖。男儿输粟妇刈刍，问谁为此军前须。去年冰雪十丈馀，凋瘁至今犹未苏。姚源带甲巳数万，岩淤莫展金仆姑。近闻杀官兵复此，道路諠传真有无。安能飞刀取贼颅，貂裘白马还京都。
馀雪
作者：李梦阳
朝代：明

饥鸢侧目过，馀雪且纷纷。风起惟催雾，天空故纵云。回声捎竹细，叠片压枝分。忧国非吾事，占年亦自欣。
馈雁
作者：李梦阳
朝代：明

失却风云翅，来游君子门。未辞弋客慕，终荷主人恩。
香山寺
作者：李梦阳
朝代：明

万山突而止，两崖南北抱。凿翠置殿榭，级石上穹昊。高卑各称妙，曲尽结构巧。有泉如线缕，盘转出松杪。嗜奇忘登顿，缘危肆探讨。险绝逼牛斗，萧飒若风岛。夜宿来青轩，天色碧可扫。湖沙静莽莽，海月白皓皓。想当邦邑初，此地只蒿草。绮丽仡谁凿，岩壑澜相袅。但看全盛时，民力为兹槁。
马邑城
作者：李梦阳
朝代：明
体裁：古风

白起小竖子，谋猷惮诸国。驻军太行西，裂地大河北。牧马兹山阳，筑城凿沟淢。抱河背太山，峻绝失人色。并吞势已雄，独坑事相逼。廉颇真将军，收精抵圣壁。秦人心已寒，孰谓赵非敌。间言聋孝成，斗印书生得。胶柱鼓其弦，相如真有识。矢石既交接，甲械寻弃掷。可怜无罪民，遭此长平扼。暴秦不足言，衰赵亦可惜。祇怜一颇身，修此兴衰迹。天王简贤俊，嬴氏奚蚕食。
马邑城
作者：李梦阳
朝代：明
体裁：古风

白起小竖子，谋猷惮诸国。驻军太行西，裂地大河北。牧马玆山阳，筑城凿沟淢。抱河背太山，峻绝失人色。并吞势已雄，独抗事相逼。廉颇真将军，收精抵坚壁。秦人心已寒，孰谓赵非敌。间言詟孝成，斗印书生得。胶柱鼓其弦，相如真有识。矢石既交接，甲械寻弃掷。可怜无罪民，遘此长平厄。暴秦不足言，衰赵亦可惜。祇怜一颇身，系此兴衰迹。天王简贤俊，嬴氏奚蚕食。
驰景篇
作者：李梦阳
朝代：明

小至方浃辰，居然届寒腊。澄空暮霜敛，云物次吐纳。眷念河关阻，怅望三川楫。城阴多悲风，驰景杳难接。遥忆鹿门驾，缅轸冯驩铗。
骊山
作者：李梦阳
朝代：明

绣岭花仍绣，汤泉满故宫。禁池人自浴，新月古应同。玉殿兴亡后，青山涕泪中。千岩歌吹入，犹想翠华东。
骑登谢址复舟观于石壁
作者：李梦阳
朝代：明

奋鹄有奇翰，古铎无追响。游云迹易灭，鸣世情难想。昔吟瞻眺咏，今觌湖中赏。松门既岑峙，川水深以广。昏旦候自变，伊人竟焉往。岩劓徒空嵌，堂基鞠为莽。扉径不可识，悲愉异今曩。石壁屹寒岸，葛崖啸魍魉。揽驭意巳极，登舟秪弥惘。抱兹久延伫，遵渚路回枉。
高远亭
作者：李梦阳
朝代：明

虚亭盖树杪，四顾果平芜。嵩岳杯前出，浊河窗外纡。寺杉时送响，塔鹳每来乎。一约朋知饮，归车醉每扶。
高门堤陈氏别业夏集
作者：李梦阳
朝代：明

门堤平野突崔嵬，幔屋深林石磴回。盛世行藏吾学圃，异乡天地此登台。冯轩五月凉风入，移席孤城返照来。急管暮催杯更进，醉翁非为酒徘徊。
鸡鸣篇
作者：李梦阳
朝代：明

宛宛天运周，鸡鸣夜复旦。疾者寡长寐，思者多寤叹。癙忧积中肠，绪理一何乱。众人沓经营，君子乐衎衎。高山变为陵，深谷化为岸。愿从詹氏卜，乘槎问河汉。
鸡鸣篇
作者：李梦阳
朝代：明

鸡鸣月落，飘风振宇。鴐鹅曳陆，翔鸟云举。曜灵初出，浮云翳止。驱马东行，条其嘅止。
鸢山访汪氏因赠
作者：李梦阳
朝代：明

昨余发弋邑，急霰舞鸣湍。滩高果莫溯，改骑凌层山。山层水复曲，岁晏岚风寒。扪萝冒崄艰，踏冰涉洄沿。日入达平夷，倏觌君子关。清溪交远圳，高松夹路间。遗荣靡所希，时仕义乃诠。未美焚鱼高，颇钦奇字传。矧伊连枝芬，慰我同心兰。缪绸促宴斝，曙猿响南峦。
鸣雁行
作者：李梦阳
朝代：明

鸿鹄高举摩天飞，渴饮沆瀣餐灵芝。翅拂日月云为衣，即有矰缴安能施。下游沧海高河汉，我思与尔时相见，羽短毛长何足辩。
鹃崔后渠咏箓竹亭
作者：李梦阳
朝代：明

崔家孤亭万竹里，绕窗栗栗青琅玕。结实当春凤不馁，托根有地龙且蟠。霜风飘萧起空谷，美人翠袖生暮寒。彼淇盈盈一水隔，望而不见徒自叹。
鹅湖书院
作者：李梦阳
朝代：明

书院佛堂边，颓垣岭谷连。四时僧酒扫，千古俨高贤。立壁东莱毅，悬河子静偏。众流终一海，流泪考亭前。
鹤癯子歌
作者：李梦阳
朝代：明

鹤癯子，汝人也，而何为乎鹤形。美髯修修双瞳青，闭肆夜读黄庭经，晨出荷琛掘茯苓。鹤癯子，汝岂无万里骨、刀剑翮。路遥朋寡日云暮，弱水蓬瀛壮心隔。君不见江中老龙亦高卧，鹤乎鹤乎谁汝那。
鹦鹉
作者：李梦阳
朝代：明

鹦鹉吾乡物，何时来此方。绿衣经雪短，红嘴历年长。学语疑矜媚，垂头知自伤。他年吾倘遂，归尔陇山阳。
鹿门山
作者：李梦阳
朝代：明

庞公真汉陇，孟子复唐诗。旧宅新秋叶，孤坟千载遗。泉袅石穴细，葛倚松门垂。望望青峰近，君襟旷尔期。
麻姑山
作者：李梦阳
朝代：明

冒险探深云雾收，麻姑山水冠南州。潭深自激风雷黑，谷迥谁群鹿豕游。仙女石坛残欲没，鲁公碑版断仍留。可怜踪迹俱尘土，两瀑云霄万古流。
麻姑泉
作者：李梦阳
朝代：明

何泉下山城下流，溪上十家九酒楼。老夫纵醒欲何往，此物名高十二州。
麻绳椸
作者：李梦阳
朝代：明

何以架我衣，麻绳撑两柱。谅有解脱心，与子同一处。
黄君五十六岁始举一子是年予亦有次郎黄冬官也厥父尚书予故得侈其家世
作者：李梦阳
朝代：明

异骨成何晚，真毛产固殊。云移丹穴种，雾滃渥洼驹。蓦堕怀中月，俄横掌上珠。试啼存大鉴，摩顶协玄符。弥月翻身健，期年认父呼。聿曾提俎豆，讵但识之无。乡里论前辈，尚书挺后模。终于金石贯，贻厥鬼神扶。冠玉元诸子，含香矧丈夫。急流弃轩冕，长啸即江湖。人每占瞿后，天应福赵孤。外家邠老裔，晚境乐天雏。瑞拟连胎蚌，贤期返哺乌。星辰追履上，诗礼绍庭趋。抱子谁非足，忧时尔实迂。向来颠种种，今始觉于于。失路均浮梗，为邻独守株。弄璋亦偶尔，献璞欲何须。漫俟儿童长，虚愁日月驱。龙猪吾暇较，天地几桑榆。
黄州二首
作者：李梦阳
朝代：明

浩浩长江水，黄州那个边。岸回山一转，船到堞楼前。日落清江远，光摇赤壁山。无人说吴魏，来往钓丹闲。
黄州二首·其一
作者：李梦阳
朝代：明
体裁：五言绝句

浩浩长江水，黄州那个边。岸回山一转，船到堞楼前。
黄州二首·其二
作者：李梦阳
朝代：明

日落清江远，光摇赤壁山。无人说吴魏，来往钓丹闲。
黄河冰二首
作者：李梦阳
朝代：明

黄河一夜水，日光惨不发。安得万里鞭，白马弄晴雪。夜冰白莽莽，风来但飞沙。梁园一夜雪，枯树皆梅花。
黄河冰二首·其一
作者：李梦阳
朝代：明

黄河一夜水，日光惨不发。安得万里鞭，白马弄晴雪。
黄河冰二首·其二
作者：李梦阳
朝代：明

夜冰白莽莽，风来但飞沙。梁园一夜雪，枯树皆梅花。
黄河风雪词
作者：李梦阳
朝代：明

渺渺黄河风雪生，云愁海思不堪行。阳春白雪非难和，公无渡河无限情。
龙仙引赠骆员外
作者：李梦阳
朝代：明

壮士狭四海，万古一大梦。俗夫醯鸡耳，生死不出瓮。灭没等蒿草，劳劳竟焉用。君求勾漏学稚川，往来栖息罗浮烟。自从异人授丹诀，行也乃作飞龙仙。左携浮丘右洪厓，樗里景纯执我鞭。昆崙巑岏倚天外，黄河九曲如衣带。南支江湖楚蜀汇，北支崄塞华夷界。少时振衣登贺兰，开眼巳无西北山。中年谒帝听广乐，曳裾赤于摇天关。朝揽金台云，夕披玉峰雾。翔鸾锵锵导前路，左蹲文豹右伏虎。旌幢旖旎杂翠葆，龙兮龙兮汝虽变化回测慎无使头角露。祥麟威凤世见希，泄秘尽巧鬼神怒。深山大泽多戢鳞，龙也穆沕幸自珍。缑城玉笙两鹤舞，太室珠树三花春。从兹谢人放浪去，笑跨白鹿乘飙轮。
龙州歌送沈编修使安南
作者：李梦阳
朝代：明

龙州南接六那溪，白鹇里猿相间啼。乌蛮滩头苦竹密，伏波庙前春日西。杨旌走马迎天使，拥节封王壮汉仪。试向殊邦观礼乐，交南元是旧边陲。
龙沙晚行
作者：李梦阳
朝代：明

晚风度疏松，琳琅动仙阙。回波滚明沙，错认地上月。
龙沙行别袁生
作者：李梦阳
朝代：明

君不见玉虚观前松，去年冻乾今复生。树灵力排雷雨会，干大每与蛟龙争。下有万古不定之龙沙，风滚无时休。英雄奋发各有时，运至贾贩皆公侯。腐草尚为萤，何况堂堂七尺躯、万物之灵。高牙大纛苟不我，石泉白云谁复争。举眼江汉鸿冥冥，与尔倒此沙头瓶。
龙沙见新月
作者：李梦阳
朝代：明

每讶沙如月，龙蟠作后山。如何今夜月，却又学沙弯。
龙沙遇毛君武亭再饯
作者：李梦阳
朝代：明

羁鸿常慕侣，谷鸟友先求。不尽龙宫兴，番成虎帐游。夏深浓岸柳，雨减出芦洲。棹舣北沙稳，山迎西户幽。江湖半落照，风水独离忧。旧部群公荐，新符百粤州。天浮洞庭阔，海尽日南流。白首今遥别，金尊莫惓留。
龙沙饯胡子还城
作者：李梦阳
朝代：明

春卿送弟返扁舟，子孟还城设饯游。树荫金沙开锦席，花迎楚鸟劝吟瓯。平风岸压鼋鼍窟，倒日江明鹳雀楼。古木徐亭偏寂寞，醉希凝望水东流。
龟峰
作者：李梦阳
朝代：明

立壁有天地，浮云无古今。仲冬诸客到，落日乱峰阴。峭峡通人过，危岩把酒唫。奇多看不彻，昏黑更登临。
龟峰寺
作者：李梦阳
朝代：明

弋阳县南山下寺，三十二峰罗列奇。最爱紫烟生石鼎，绝怜青嶂削灵芝。哨崖哀壑还人世，古往今来自鬓丝。巳遣野场维玉骑，合留岩月照金卮。
巧对
作者：李梦阳李梦阳
朝代：明
体裁：联

费无忌，长孙无忌，公无忌我亦无忌；蔺相如，司马相如，名相如实不相如。
谒岳庙
作者：李梦龙
朝代：明
体裁：七言律诗

浑源南去是恒山，路阻千岩万壑间。一自重华移望后，便传飞石落人间。綵云缥缈龙旌远，紫盖茏葱鹤驭还。时雨时旸惟帝念，愿分和气散尘寰。
雨中望蒙山有感
作者：李梦龙
朝代：明
体裁：七言律诗

卧看阴晴顷刻分，荒村落木隔窗闻。天昏野树千家雨，泉响空山万壑云。可怜谷口三春老，肯录河阳半策勋。得句无人能会意，清新不让鲍参军。
泊汉江
作者：李植
朝代：明
体裁：古风

春风急水下轻艭，朝发骊阳暮汉江。篙子熟眠双橹静，青山无数过船窗。
失题
作者：李楩
朝代：明

采药空山归不归，扣门声更雨声围。隈檐两杏垂枝入，故弄拳珠点客衣。
洪晖吉使君招游阴那山和韵
作者：李楩
朝代：明

少年携笈押危峦，老忆晴云岫里看。出谷莺声遥唤友，趋城笠汗迫输官。山深樵子迟新步，溪涨渔人溯旧欢。幽事堪寻君许伴，乳鸥曲曲待前滩。
游阴那山
作者：李楩
朝代：明

五峰青削瞰罗浮，咫尺岚光冻欲流。幽壑有天皆作瀑，痴云无地不成楼。石留藓字还能读，雨冷藤花觉易秋。薄暮月钟随叶渡，遥同僧影静山陬。
溪行
作者：李楩
朝代：明

少不惬幽况，因之舍棹行。径幽看鸟迹，竹暗得泉声。野烧痕初绿，溪烟涨正盈。閒心谁到此，驻屐听新莺。
谒严先生祠
作者：李楩
朝代：明

雨雪归舟泛碧天，布帆轻稳客称仙。滩头人寂瞻遗躅，祠下潭空忆往年。盖代经纶传渭壑，一竿烟水绘涛笺。先生不钓千秋誉，悔着羊裘几未先。寒冬雪积白云窝，高士祠前诵短歌。止水潜鳞嬉浪远，层崖逸翮宿烟多。真人位定通辰极，客宿光然亘曲阿。出处无心君自悟，南山有鸟北张罗。恁大乾坤恋一丘，归来长啸富山秋。台悬此地凭伸足，浪蹴何人稳着裘。过客浮踪颠鹿梦，逝川变态避渔舟。起君千载垂纶手，钓取鲸鲵战血休。龙蟠蠖伏总英雄，当日严刘意见同。应自茅庐曾定策，其如坚卧不言功。徵来素友惊天象，归去扁舟驾晓风。戴笠乘车平等事，古人丘壑傲王公。话旧清宵两不猜，遐心空谷自徘徊。汉宫花草经灰劫，严氏江山只钓台。映雪晴岚邀客至，浴波水鸟瞰人来。一竿揭揭烽烟净，定策群公未易才。故人天子乍成欢，刘季当年忆拜韩。司榻漫猜星犯座，披裘早觉暑生寒。自来良猎怜烹犬，是处清沦快伐檀。月满空山酣睡足，神仙富贵不相干。高踪追诵躁心安，千仞层层一笑看。白露求人咨榻好，红尘拍面上车难。王风雉兔悲投网，孺子沧浪许濯冠。历历桐君都看到，临渊肯作羡鱼观。归计蹉跎渡浙东，苍苍葭浦溯初衷。中原旗帜真人见，空谷烟霞乐事终。欲洗流泉成小隐，懒从劫火数英雄。一竿愿向先生乞，斗酒鲈鱼访醉翁。老卧高台自夙缘，无疆风月不须钱。峰峦对出临无地，云水相依乐有天。隔浦渔歌喧晓日，窥关鹤影戏朝烟。几先一着惟君早，采石江头憾谪仙。龙斗中原争一先，鸿冥天际静求全。临流不羡鲈鱼脍，避世还寻海岛缘。云壑勒铭惭后辈，磻溪猎梦自前贤。我来台上君千古，泛泛澄潭月满川。
谒严先生祠·其一
作者：李楩
朝代：明

雨雪归舟泛碧天，布帆轻稳客称仙。滩头人寂瞻遗躅，祠下潭空忆往年。盖代经纶传渭壑，一竿烟水绘涛笺。先生不钓千秋誉，悔着羊裘几未先。
谒严先生祠·其七
作者：李楩
朝代：明

高踪追诵躁心安，千仞层层一笑看。白露求人咨榻好，红尘拍面上车难。王风雉兔悲投网，孺子沧浪许濯冠。历历桐君都看到，临渊肯作羡鱼观。
谒严先生祠·其三
作者：李楩
朝代：明

恁大乾坤恋一丘，归来长啸富山秋。台悬此地凭伸足，浪蹴何人稳着裘。过客浮踪颠鹿梦，逝川变态避渔舟。起君千载垂纶手，钓取鲸鲵战血休。
谒严先生祠·其九
作者：李楩
朝代：明

老卧高台自夙缘，无疆风月不须钱。峰峦对出临无地，云水相依乐有天。隔浦渔歌喧晓日，窥关鹤影戏朝烟。几先一着惟君早，采石江头憾谪仙。
谒严先生祠·其二
作者：李楩
朝代：明

寒冬雪积白云窝，高士祠前诵短歌。止水潜鳞嬉浪远，层崖逸翮宿烟多。真人位定通辰极，客宿光然亘曲阿。出处无心君自悟，南山有鸟北张罗。
谒严先生祠·其五
作者：李楩
朝代：明

话旧清宵两不猜，遐心空谷自徘徊。汉宫花草经灰劫，严氏江山只钓台。映雪晴岚邀客至，浴波水鸟瞰人来。一竿揭揭烽烟净，定策群公未易才。
谒严先生祠·其八
作者：李楩
朝代：明

归计蹉跎渡浙东，苍苍葭浦溯初衷。中原旗帜真人见，空谷烟霞乐事终。欲洗流泉成小隐，懒从劫火数英雄。一竿愿向先生乞，斗酒鲈鱼访醉翁。
谒严先生祠·其六
作者：李楩
朝代：明

故人天子乍成欢，刘季当年忆拜韩。司榻漫猜星犯座，披裘早觉暑生寒。自来良猎怜烹犬，是处清沦快伐檀。月满空山酣睡足，神仙富贵不相干。
谒严先生祠·其十
作者：李楩
朝代：明

龙斗中原争一先，鸿冥天际静求全。临流不羡鲈鱼脍，避世还寻海岛缘。云壑勒铭惭后辈，磻溪猎梦自前贤。我来台上君千古，泛泛澄潭月满川。
谒严先生祠·其四
作者：李楩
朝代：明

龙蟠蠖伏总英雄，当日严刘意见同。应自茅庐曾定策，其如坚卧不言功。徵来素友惊天象，归去扁舟驾晓风。戴笠乘车平等事，古人丘壑傲王公。
阴那题化
作者：李樟
朝代：明

山留初祖意，水向小桥流。柏叶连云起，樵歌带月讴。散斋来鸟雀，说法聚猿猴。净水霏灵雨，苍生望已酬。
南思
作者：李模
朝代：明
体裁：七言绝句

畦丁忽报韭芽春，对对河豚入馔新。笑指芦根看续命，不须子细祝厨人。
寒夜有怀
作者：李模
朝代：明
体裁：古风

浩浩夜气长，霜气凛寒衾。思来乍如发，缭绕不可寻。清梦倏飞越，山海何崇深。孤月悬青松，鹤子多奇音。户牖洞开豁，中有绿绮琴。
夜郎生还途中感怀二十八韵
作者：李橒
朝代：明
体裁：古风

解褐二十年，茫然牛马走。廪禄糜大官，涓埃曾效否。吾侪际生平，诞慢日巳久。腾议半违心，奉公多掣肘。悠悠富贵人，草木同腐朽。嗟余抱微忠，不敢负君友。劳怨安足辞，七尺非所有。驰驱不馀力，老大逐郊棷。燕越齐秦间，差不愧升斗。薄劣受三旌，士民亦有口。嗟哉夜郎游，极目豺狼薮。将略非所长，况复厄阳九。羽书日旁午，物力穷小丑。吁阍不见怜，下阱徒自吼。经年受毒围，勉效墨翟守。鼠雀亦巳空，惨遭屠脍手。人肉以当粟，人血以当酒。冤魂日夜号，白骨成陵阜。阴风凄以恶，蛮云黑如黝。环刃属妻孥，骨肉等尘垢。昭兹神鉴垂，援师督戎部。雪帐启城隅，贼骑逐河后。开门相抱持，全疆答天后。藉手卜归辕，知罪任功咎。困鸟初适林，生鱼还脱笱。有弟在鸰原，亲老倚闾牖。旧业瞻东畴，承欢将辰酉。摇摇车旆间，骋望遍衰柳。馀此松柏姿，寒溪映清浏。追念千古期，荣名何足寿。
赋得重轮依紫极
作者：李橒
朝代：明
体裁：五言律诗

出震浮金晕，重离射斗芒。翻空成羽翼，生色剖玄黄。自是天无二，还于日有光。不须云物绕，早巳浴扶桑。
述怀·其一
作者：李橒
朝代：明
体裁：五言律诗

少主筹边日，孤臣去国秋。恩波骸骨在，烽火梦魂留。当宁虚前箸，岩关想壮猷。平生酬主意，时动杞人忧。
述怀·其三
作者：李橒
朝代：明
体裁：五言律诗

全城天有幸，战伐我何劳。张许宁论报，甘陈且见挠。喜开张仲径，岂续屈公骚。欲问升沈理，云深白日高。
述怀·其二
作者：李橒
朝代：明
体裁：五言律诗

馀生甘大隐，城市亦山林。长日容疏带，幽怀托短吟。野花浑率意，倦鸟似知心。寄语张弧者，鸿飞几万寻。
述怀·其五
作者：李橒
朝代：明
体裁：五言律诗

紫塞狼风急，沧溟蜃气连。督师烦柱国，专阃寄楼船。詟服知谁日，翱翔既有年。升平何以答，茹汇巳翩翩。
述怀·其六
作者：李橒
朝代：明
体裁：五言律诗

乐事农家得，凉风野老存。秫田供伏腊，茅屋长儿孙。客至惊奇服，人来对瓦盆。此间堪小筑，傍水启柴门。
述怀·其四
作者：李橒
朝代：明
体裁：五言律诗

有生同覆载，何事斗玄黄。钩党仍东汉，清流及晚唐。倚冰谋巳拙，延木事堪伤。自惜褰裳晚，馀名被吕囊。
送仲韦弟之武林
作者：李橒
朝代：明
体裁：五言律诗

潇洒怜余季，奚囊一卷书。淡云秋色暮，小雨晚凉初。湖白涵无际，枫丹锦不如。篮舆应佩笔，名胜莫教虚。
题洛伽
作者：李橒
朝代：明
体裁：七言律诗

远辟灵壤镇海东，参差台殿出寒空。窗临翠碣晴含雨，岸撼银涛夜吼风。羁绁自怜归钝质，皈依尚许悟圆通。霜钟午夜声初彻，坐看扶桑日拥红。
黔阳回途感怀次阳明先生二首·其一
作者：李橒
朝代：明
体裁：七言律诗

行行又复过山塘，兵火馀生出贵阳。短发星星戎马上，初衣冉冉水云乡。空传干羽绥荒甸，坐惜貔貅逞鬼方。西顾正烦宵旰计，微臣何以答君王。
黔阳回途感怀次阳明先生二首·其二
作者：李橒
朝代：明
体裁：七言律诗

过雨千溪涨水痕，迢迢原隰望来浑。荒城辛苦留孤剑，残驿萧条饭小村。芹曝有怀天路邈，风尘回首夜郎昏。沙场白骨无涯恨，时有烽烟入梦魂。
瀼河道中
作者：李正儒
朝代：明
体裁：七言律诗

西北风高秋气深，雨馀碧落最萧森。寒津水涨行人渡，古道苔荒落叶侵。岁月翻然惊老大，剑书何处问升沉。江湖魏阙浑无据，愧杀长年三老吟。
皇女温泉
作者：李正儒
朝代：明
体裁：七言律诗

灵泓沸处玉涓涓，造化谁将薪火传。天地为炉烹日月，阴阳作炭煮云烟。沃膏泻去千疆润，沉痼瘳时万姓痊。大冶人间莫浪亵，应调鼎鼐重山川。
题姑嫂石·其一
作者：李正儒
朝代：明
体裁：七言律诗

姑嫂名传几度春，崚嶒双石立河滨。心坚不动凌波步，涨猛难催砥柱身。万古烟云留粉黛，四时雨雪洗埃尘。丈夫不砺金石志，愧杀须眉世上人。
题姑嫂石·其二
作者：李正儒
朝代：明
体裁：七言律诗

不将艳冶度青春，劲骨岿然对水滨。波面霞分衣上锦，潭心月照镜中身。玉肌并立非争媚，素体相怜不受尘。更欲鍊来成五色，男儿须做补天人。
草堂遣兴答见赠诸公·其一
作者：李正华
朝代：明
体裁：七言律诗

悠然扶杖自行歌，春到茅堂风日和。人薄利名何患老，子分耕读不妨多。坐凭片石堪为几，卧覆丛花亦当蓑。却命预陈斗酒待，昨来溪友许相过。
草堂遣兴答见赠诸公·其二
作者：李正华
朝代：明
体裁：七言律诗

贸东之舍足幽栖，中有先生日杖藜。水到门前三派合，山来檐下六峰齐。此间合放吾侪老，何事遥烦公辈题。自咏数篇浑漫兴，草堂莫比浣花溪。
五峰梵钟
作者：李正芳
朝代：明
体裁：七言律诗

神物遥传不记年，数声风送自遐天。星残万壑流遗响，月落千门散晓烟。雷鼓远闻惊鹤舞，丰山灵应起龙眠。姑苏曾忆寒山夜，又伴清音到汉川。
古洞仙踪
作者：李正芳
朝代：明
体裁：七言律诗

古洞幽深壶里天，异香馥馥透寒泉。数声野鸟惊尘梦，一局残棋了世缘。云锁令威迷鹤岭，花勾阮肇失渔船。探奇指点成丹灶，时有黄粱散晓烟。
天柱伟峰
作者：李正芳
朝代：明
体裁：七言律诗

突兀亭亭耸碧空，谁排屏障汉江东。寒凝涧底千年雪，云锁山腰万树枫。浪说擎天烦八柱，閒来凭槛俯孤鸿。奇峰中立浑无倚，欲借高标挽世风。
汉水晴波
作者：李正芳
朝代：明
体裁：七言律诗

天回银汉入秦疆，揽胜凭栏一望洋。水色连空迷野渡，浪花摇影度鸣榔。落霞凝碧浮纤月，晴日流虹乱晓光。寄语冯夷须敛迹，荒城犹未复逃亡。
牛山叠嶂
作者：李正芳
朝代：明
体裁：七言律诗

瘦骨崚嶒锁绿苔，千年壁立大江隈。枥槽傍斗吞云汉，头角凌霄倚帝台。喘月无劳丞相问，度关疑伴异人来。荒山满目愁耕耨，欲倩神工辟草莱。
石梯远渡
作者：李正芳
朝代：明
体裁：七言律诗

袅袅风帆野渡轻，淼茫烟雨暮潮平。横江孤鹤鸣红树，绕岸寒鸦点绿萍。款乃数声连泽国，翠微一带拥山城。石梯击汰邮亭远，为恋清光步月明。
翠光遗台
作者：李正芳
朝代：明
体裁：七言律诗

驱马行春薄暮回，土人指点翠光台。残棋枯木啼黄鸟，野渡斜阳照绿苔。经始正怜王迹熄，登临翻惹雍门哀。书生无计招逃屋，愁倚荒丘望草莱。
长滩渔火
作者：李正芳
朝代：明
体裁：七言律诗

秋水长天入望赊，熹微野火隐蒹葭。半钩淡月穿渔网，数点残星落钓沙。傍楫浪猜萤度壑，映江浑似月生花。凭虚未遂澄清愿，明灭愁看暮雨遮。
寄怀梁唤期
作者：李殷鼎
朝代：明

绿阴野色竞相鲜，几度怀君最可怜。一自河梁相隔别，至今鱼雁两茫然。雨馀云树春芳满，月朗关山客梦悬。万里相思情转剧，不堪回首动经年。
津口登舟
作者：李殷鼎
朝代：明

戒涂常畏险，去去复登舟。峡口云无定，津前水自流。孤篷横落日，客梦迫残秋。暝色浑无际，寥天望转幽。
留别季美
作者：李殷鼎
朝代：明

话别江头江水清，骊歌野笛送行旌。可怜萍迹春云似，无奈兰心夜雨倾。千里山河他日恨，百年天地此时情。欲知魂梦相于处，白鹿窗前看月明。
秋夜
作者：李殷鼎
朝代：明

长空一色碧玻瓈，宝篆香销弓月迷。徙倚自怜衣被薄，寒烟深雾锁窗西。
舟次羚羊峡
作者：李殷鼎
朝代：明

向晚群嚣息，移舟傍水隈。岩花迎露落，林鸟御风来。野寺钟声歇，荒村客思哀。推篷看明月，舟子莫相催。
绝命诗
作者：李氏
朝代：明

恨极当时步不前，追随夫婿越江边。双双共入桃花水，化作鸳鸯便是仙。
自适
作者：李氏
朝代：明

虚檐残溜雨纤纤，枕簟轻寒晓渐添。花落后庭春睡美，呢喃燕子要开帘。
手植桧次韵
作者：李永敷
朝代：明
体裁：古风

商楹梦不返，时代日已新。孔庭一古桧，手泽此仅存。培植信得地，郁然当圣门。书焚树无恙，虐焰经狂秦。山灵为呵护，神物自莫群。不辱蝼蚁穴，时来鸾凤屯。昌辰忽遗烬，天岂厄斯文。幽明谅交质，此理谁当分。荣瘁徵往代，奇事夙所闻。圣德极参赞，要使发育均。三年未萌糵，造物何逡巡。愿言藉广荫，终古幸吾人。宫墙限远道，仰止东嶙峋。
苏仙观
作者：李永敷
朝代：明
体裁：七言律诗

参差楼阁俯群山，访胜重来晓扣关。望远眼回三楚外，吟怀清绝万松间。瑶坛地迥烟霞近，石洞云深岁月閒。淹坐不知归棹晚，数声渔唱起江湾。
问仙洞
作者：李永敷
朝代：明
体裁：七言律诗

野兴撩人转觉繁，问仙落日更移樽。寒江冲绿回鱼艇，野岫分青到石门。宿鸟已看争觅树，游人却笑尚寻源。新词歌彻杯倾倒，归去林梢月一痕。
与客观画
作者：李汛
朝代：明
体裁：七言绝句

话忘清窟夜迢迢，灏气通林暑气消。移烛画屏秋更别，西风吹雪到芭蕉。
与王兵马道旧兼话别
作者：李汛
朝代：明
体裁：七言律诗

弱龄风雪暮江湄，一别星霜几度移。京邸相逢不相识，客怀成喜又成悲。谩因楚节分香黍，还拟钟山剪绿葵。夜雨袁杯须数把，雁南应是北征期。
东麓
作者：李汛
朝代：明
体裁：古风

结庐枕东麓，卧看西林晚。十里溪云寒，静听益清远。落叶山径深，残秋石苔浅。时逐渔樵人，竟日恣幽践。我已赋归来，亦欣世荣遣。春雨紫芝肥，何当共君搴。
书院牡丹一株先大父手植者往年开花只四五今年盛开十倍甲子岁也
作者：李汛
朝代：明
体裁：七言律诗

离迷云锦乱成堆，却忆先人作意栽。一树春当千树看，百年花并此年开。风流有待应谁赏，富贵无媒忽自来。不怪众芳甘北面，嫣然国色本天裁。
云间载酒观九峰偶成
作者：李汛
朝代：明
体裁：七言律诗

一樽萍荇共佳朋，桑梓他乡乐可胜。菹爱金酥分晓露，齑便烟雨捣香冰。越头老客惭初到，湖面好峰俱未登。十里棹归歌吹晚，重烦洗盏更烧灯。
五月五日舟游
作者：李汛
朝代：明
体裁：七言律诗

舟行又喜得新潮，昨夜前溪没渡桥。靖节身閒惟欲醉，湘累魂醒不须招。蟠龙石上云长暗，战马滩头迹半销。何幸圣恩怜病骨，放归烟水乐渔樵。
人日过宝应寄时献
作者：李汛
朝代：明
体裁：七言律诗

新年又度七朝昏，消得淮南酒一樽。江月载来帆有力，湖云飞去镜无痕。对鸥灯影渔归浦，隔树风声犬吠村。客次偶逢鸿雁便，题诗遥寄越王孙。
仲秋游凫潭
作者：李汛
朝代：明
体裁：七言律诗

秉烛何妨作夜游，百年光景类蜉蝣。坐分幽乐当清世，影照寒潭半白头。杯进紫霞空汉露，弦飞金缕压梁州。归来溪棹己成趣，不羡武陵湖上舟。
凫溪口山游偶成
作者：李汛
朝代：明
体裁：七言律诗

雪痕消处碧参差，新霁登临远更宜。鸟立霜枝栖不定，马临冰径步应危。竹冈遥指胡公墓，麦陇犹传佛子基。莫笑停骖成久坐，爱山宁费买山资。
凫溪小墅杂兴
作者：李汛
朝代：明
体裁：七言律诗

偶逢渔者话移时，坐爱平莎净若筛。溪鸟水寒眠岸早，松云翠湿度山迟。因诗称圣人应服，以酒号仙吾不知。独上高楼问明月，可禁遐思绕天涯。
凫溪舟游·其一
作者：李汛
朝代：明
体裁：七言律诗

去年多病负游舠，此日身强兴觉豪。挝鼓乘春开水宴，饤盘随处采溪毛。衰荣己付春婆梦，醒醉都忘楚客骚。却笑棹歌传皓齿，一时翻入紫檀槽。
凫溪舟游·其二
作者：李汛
朝代：明
体裁：七言律诗

水花争恨识君迟，两载相期酒一卮。到此风波不生处，政余行乐自由时。扁舟野服人如画，落日烟汀景是诗。却悔当年归未勇，急流犹或笑吾痴。
分赋琪园瑶草
作者：李汛
朝代：明
体裁：古风

蓬莱之山有奇卉，瀚海珊瑚始堪比。攒芳萃美翩东风，紫翠如烟吹不起。昔人曾此拾灵苗，飞过弱流三万里。归来种向七门山，几度春光青未已。山中老人负颓龄，扶杖时来一停屣。软沙尘外枕云眠，细嚼芳英足滫瀡。千秋拟驻镜中颜，岁月人间自流水。
初秋小雨
作者：李汛
朝代：明
体裁：七言律诗

暍暑侵人将奈何，忽听疏雨送秋过。骤惊珠玉应无价，暂响梧桐恨不多。凉意顿来生夜榻，湿云犹未舍晴萝。何当三日池亭上，饱听萧萧打绿荷。
北泉下曲水池初成桃谷陈汝谦王宗道适至
作者：李汛
朝代：明
体裁：七言律诗

昨夜薰风来亦奇，为予吹送北泉诗。钩帘正捲西岩雨，洗盏初传曲水池。好鸟有情频噪树，幽花无语欲辞枝。须知脩禊寻常事，何必兰亭上巳时。
北泉亭与仁峰翁赓和
作者：李汛
朝代：明
体裁：七言律诗

白龙挂壁一千尺，洒落半空珠玉青。小阮似知回俗辙，北山先为筑幽亭。梅边有句输君唱，泉外无声惬我听。冉冉光阴如过鸟，不妨閒月一寻盟。
北涧
作者：李汛
朝代：明
体裁：古风

北涧写流月，皎皎明素波。静者自有适，独行还独歌。一径循逶迤，两厓风叶多。寂历断尘踪，惟闻笙鹤过。
十六日张元涣置歌舫邀游虎丘
作者：李汛
朝代：明
体裁：七言律诗

莫道归来不是仙，佳山到处有閒缘。悟经未勘生公石，啜茗先尝陆子泉。画在穿云筇影下，诗成落涧雨声边。游人不尽登临眼，犹费鹅溪买绢钱。
卧云楼
作者：李汛
朝代：明
体裁：古风

云山有幽人，扫云凿云根。结屋两山隙，山云接楼屯。帘鸟时往来，檐风自迎送。悠然卧其间，忽作崆峒梦。云影绕窗扉，云气袭衾衣。千金不换云深处，日高睡熟无人非。杳霭一声呼白鹤，知是仙人梦初觉。启关人去晚山青，坐石看山对花酌。
友山为表弟方德新作
作者：李汛
朝代：明
体裁：古风

环祁皆青山，何者与子友。青萝枕北枢，白石倚南斗。松皋展鹤翰，烟岭束阊口。此山之最佳，取益云已久。悠然卧其间，岂但乐杯酒。相对两忘年，不觉先白首。闻之为长歌，馀响震林薮。借问歌为谁，镜山老诗叟。
听雨
作者：李汛
朝代：明
体裁：五言绝句

萧萧山寺雨，十日足幽闻。益见中年味，淡于溪上云。
吴定夫久客岭南以诗寄之
作者：李汛
朝代：明
体裁：七言律诗

别久全忘话别时，长年春草负归期。半窗凉雨惊蕉叶，几度炎风熟荔枝。衣锦自应嗤夜色，囊金谁肯滞天涯。倚庐人在君知否，望断蛮烟鬓欲丝。
喜俞子荐至
作者：李汛
朝代：明
体裁：七言律诗

落尽莺花绿正浓，一樽林馆喜君同。瓦盆新麦炊香白，金鼎灵铅发秘红。诗负云山长作券，钓便烟渚懒收筒。相逢不说当年事，十载邯郸梦已空。
四月四日予生朝墨泉作麻姑仙图为寿自题
作者：李汛
朝代：明
体裁：七言律诗

退居斗室陋于蜗，借问如何度岁华。皎皎杯分天上月，霏霏句觅水边霞。无人相挈拾瑶草，有客閒来弄墨花。怪底麻姑春满瓮，一时携到野翁家。
城西野宴
作者：李汛
朝代：明
体裁：七言律诗

个中那有暑相侵，消得青松几树阴。云拥玉山横草细，风传金缕出花深。岩鸟昼閒频唱和，水鸥天远自浮沈。一声长啸千峰夕，碎月满滩秋满林。
壬戌秋南还阻风·其一
作者：李汛
朝代：明
体裁：七言律诗

逆浪回帆忆去秋，苇芦汀港我曾留。一帆风雨仍前处，满眼江花感旧愁。赤壁良辰无客赋，青山落日有仙楼。烟云变态多殊状，却付渔罾次第收。
壬戌秋南还阻风·其二
作者：李汛
朝代：明
体裁：七言律诗

江云于我本无期，去客相看有所思。天外飞鸿归欲暮，芦根维棹坐移时。幽分白鹭双洲景，閒补黄花九日诗。谁到桑乾始愁绝，隔江烟柳便离离。
夜宿休宁丁氏春草亭
作者：李汛
朝代：明
体裁：七言绝句

西风吹落月华残，芳草留春夜不寒。一曲玲珑听不厌，主人重进雪霾盘。
夜酌东山十二台
作者：李汛
朝代：明
体裁：七言律诗

佩环飘下月黄昏，疑是罗浮梦里魂。隔树不争金缕响，满身花弄缟衣痕。携来天上閒云净，飘落人间笑语温。十二瑶台都醉遍，东山此夕可同论。
夜酌彭源石桥
作者：李汛
朝代：明
体裁：七言律诗

驾石初传水上杯，披襟消得好怀开。深山本静夜逾静，明月欲来风亦来。灯火云中疑海市，笙歌尘外醉瑶台。人间画史应难写，直付诗翁次第裁。
夜雨漏屋移床
作者：李汛
朝代：明
体裁：七言律诗

茅屋春晴破未修，夜来新雨漏斜沟。疏声滴滴鸣藤簟，秋思萧萧满竹楼。病骨怯寒癯似鹤，谋身无术拙于鸠。移床尚可留高卧，多少萍踪水上浮。
奉送大司寇戴公归祭
作者：李汛
朝代：明
体裁：七言律诗

老臣为国受君知，如海恩波岂有涯。贵极欲归谁不愿，功多得请自非私。旌旄祖道来千驷，桃李春风愧一枝。无限晴光照行色，故人猿鹤候多时。
宗丈一之池上槛成
作者：李汛
朝代：明
体裁：七言律诗

栏干十二正相宜，共向芳池酹一卮。花底谁教红袖倚，镜中微笑白头窥。歌声绕屋尘初拂，舞影凌波水不知。留句他时传故事，风流未减习家池。
宿汪寿甫别业拟乘旦游石桥岩
作者：李汛
朝代：明
体裁：七言律诗

行尽白云山更山，那知鸟道费跻攀。相期造竹初非径，作伴寻幽只是閒。趣在醉翁杯酒外，诗来梦佛翠微间。明当破雾先骑鹤，直度龙岩蝀石关。
宿西墅草堂
作者：李汛
朝代：明
体裁：五言律诗

西墅雨初霁，清和爽客情。山泉触石碎，林籁落风轻。古壁鸟遗迹，晓窗鸡应声。荀家多士在，灯影烁奎明。
宿闵时遇别驾草堂
作者：李汛
朝代：明
体裁：七言律诗

移来盆翠似云屯，曳杖何须更涉园。四坐凉阴分树色，一帘疏雨湿花痕。深宵疑卧山林寂，清昼喜闻禽鸟喧。此地正堪吾子隐，闹非城市冷非村。
寄于清流
作者：李汛
朝代：明
体裁：五言律诗

飞鸿何处去，好为报平安。驱虏中原易，忘情一念难。振翰思远举，燠爪愿生还。谅在丝萝好，终能照肺肝。
寄太守李本贞同年
作者：李汛
朝代：明
体裁：七言律诗

笠蓑已作钓渔人，不受车轮马足尘。薄尔丘园惟守旧，老于文字尚贪新。向怜得郡八千里，兹幸还家十二春。三百同年鱼雁杳，江湖迢递梦难真。
寓内侄汪肃夫书屋
作者：李汛
朝代：明
体裁：五言律诗

展卷风檐下，悠然兴味长。蟹花浮茗乳，蠹粉落芸香。得水知鱼乐，衔泥笑燕忙。角弓聊赋罢，夜雨耿秋堂。
小藕湖游
作者：李汛
朝代：明
体裁：七言律诗

两岸初闻响棹歌，一时观者满湖坡。空中箫鼓延仙客，镜里楼台见影娥。白石雨晴云有态，绿杨风细水无波。停杯试问船头月，赤壁之游更若何。
小酌天平寺
作者：李汛
朝代：明
体裁：七言律诗

老僧住此亦多年，为指前庄是义田。竹簉且停萧寺雨，芒鞋方湿古祠烟。西岩不楝生成屋，北斗量金无价泉。日暮欲观俱不及，重来拟遍白云巅。
山驿次典史谢君韵
作者：李汛
朝代：明
体裁：七言律诗

江左风流旧擅名，长裾趋幕本儒生。偶看白雪殊相慰，不负青山此一行。茗碗月来团素影，柏厓冰断碎寒声。小桥况与梅花近，诗句因君分外清。
巢父洗耳图
作者：李汛
朝代：明
体裁：七言绝句

一闻尧语如相浼，急向溪头洗耳频。莫道巢由至清者，饮牛还有上流人。
席上赠涂司训
作者：李汛
朝代：明
体裁：七言律诗

正探春风满绛帏，浥尘新雨复如丝。石林流翠巧当座，花径飞红漫入诗。久宦巳全谙土语，高谈真可解人颐。酒酣莫讶归途晚，江右风流我愿师。
径造程克明池上二首·其一
作者：李汛
朝代：明
体裁：七言律诗

闻说习池风景好，三年前拟一登临。偶因送客乘高兴，径造为君续短吟。石镜双分秋水净，瑶林四合午烟深。花边凉吹时生座，不道人间有暑侵。
径造程克明池上二首·其二
作者：李汛
朝代：明
体裁：七言律诗

舣舟鸥畔踏晴莎，直造溪头有竹家。坐爱池鱼牵断荇，閒看野鸟啄残花。吊醒未试端阳酒，洗渴先尝谷雨茶。园主不知瀛客在，叨叨只管讲南华。
徐州忆别
作者：李汛
朝代：明
体裁：古风

黄尘飞扑鬓鬖鬖，远道苍茫甚不堪。独喜西风来枕上，双吹清梦到江南。碧天连水帆孤去，绿树惊秋叶半酣，芳樽两地影相涵。
折柳赠行人
作者：李汛
朝代：明
体裁：古风

折柳复折柳，轻盈满素手。临岐赠行人，一叶重琼玖。岂知风不停，随手即飘零。纷然不可收，尽逐江波流。
拟古
作者：李汛
朝代：明
体裁：古风

昭君殊薄命，万里嫁胡儿。三军不作气，纡难委蛾眉。盈盈绝代色，汉主元未知。入辞见光彩，徒欲杀画师。世故类如此，谁能别妍�。
挽钓隐翁
作者：李汛
朝代：明
体裁：七言绝句

带夕蝉鸣疏柳斜，溪光鸥外淡晴莎。夜深明月无人钓，落尽西风白藕花。
文殊台
作者：李汛
朝代：明
体裁：七言律诗

小庵分榻亦悠哉，泉渌初传第一杯。谁把怪松留画本，自平生石作经台。巫云挟雨将寒至，海旭迎峰送霁来。分付山灵看铁棹，他时还驾上蓬莱。
新店遇雨
作者：李汛
朝代：明
体裁：五言律诗

滴滴鸣秋雨，孤篷夜不眠。明灯留永夕，暗叶坠残年。茶乳香翻雪，松煤泠泼烟。世尘疑脱尽，瀛水更谁仙。
春日登永宁寺山亭
作者：李汛
朝代：明
体裁：七言律诗

林杪烟芳亦巧寻，一亭元据最高岑。繁红下界人争踏，幽翠上方尘不侵。雨后苔痕封径浅，行边鸟语出松深。南郊登赏无逾此，更对山花次第吟。
春日登芝山吊水晶宫客汪廷器
作者：李汛
朝代：明
体裁：七言律诗

王孙何处去不回，依旧山亭面竹开。幽径风翻花作雪，野塘春入水如苔。乾坤转眼成今古，猿鹤多情自往来。一曲楚辞歌调苦，雨前空洒紫芝杯。
晓发遇雨
作者：李汛
朝代：明
体裁：七言绝句

久霁残秋暑尚侵，出门凉雨忽骎骎。山尘不动溪莎软，一路松声送醉吟。
晓度松冈
作者：李汛
朝代：明
体裁：七言绝句

白云无数锁青山，山下肩舆趁月残。忽上万松崖上看，青山更出白云閒。
有客约会齐云岩
作者：李汛
朝代：明
体裁：七言律诗

知君脱屣上丹台，扶策东风我亦来。随步烟云浑莫逆，近人猿鹤更无猜。半空怪石如涛立，几处飞花作雪堆。幽抱自怜无与共，追寻何惜蹑崔嵬。
望仙桥未登遂访予凫溪小墅
作者：李汛
朝代：明
体裁：七言律诗

辟径初成迹未通，茶烟深护小庵空。何缘天上青云客，来顾林间白鹤翁。司马东蒙文更雅，杜陵西蜀句偏工。长才类假江山助，游兴知君未易穷。
柳枝词
作者：李汛
朝代：明

不唱春风杨柳词，繁华过眼已多时。于今杨柳非前比，无此繁华无此悲。
梅花镜面·其一
作者：李汛
朝代：明
体裁：七言绝句

一夜朔风三尺雪，纷纷无复竞红尘。独有孤山仙子在，玉颜那改镜中新。
梅花镜面·其二
作者：李汛
朝代：明
体裁：七言绝句

石溪斜出冰条小，谁著疏疏雪里花。明月无心淡相照，却移清影过诗家。
梦书亭
作者：李汛
朝代：明
体裁：古风

西堂耿耿清夜长，梦回春草生池塘。阿咸十五善操笔，舞剑不数公孙娘。乃知中书魂未死，授笔犹解上钟王。梦书之亭所由作，冥冥庭训焉敢忘。阿咸今更破万卷，终日手披鱼粉香。梅花树底石厓上，对亭拟搆储墨庄。短歌试为一挥洒，风雨满幅蛟龙翔。
次何别驾九日登青萝岩
作者：李汛
朝代：明
体裁：七言律诗

西风吾亦欲来游，可遣黄花笑白头。两屐直跻萝岫月，一杯还酌乳泉秋。山公未试五三斗，坡老先输千百筹。明日何妨重订约，更将诗酒破林幽。
次方子澄韵
作者：李汛
朝代：明
体裁：七言律诗

镜山老去复何为，黜陟人间总不知。吟啸峰头应有分，往来江上亦无期。菱歌扇底风生面，柘舞台前月满卮。远水孤云谁是主，可将酩酊为君辞。
次韵古诗与文远万里别
作者：李汛
朝代：明
体裁：古风

龙须纷莽莽，轩驭去不还。涧水流桃花，杳然出空山。僻性嗜登览，进武宁辞艰。风景隔烟火，鸡犬殊区寰。玉女相从游，霞袂青丝鬟。灵泉浴初起，觑我回春颜。烟霏渺无极，叠叠蓬莱关。莲峰三十六，出没海雾间。飞鸟不可度，猿狖愁跻攀。何当脱敝屣，朝乘白云閒。入夕弄明月，二十四溪湾。
次韵程地官时昭风浪之作
作者：李汛
朝代：明
体裁：七言律诗

风雨停舟江曲间，此时诗酒可相悭。青山雾隐疑无地，白岸潮生已没湾。鼍鼓天桴扬水阵，蜃楼烟市拥银山。奇观正喜开心眼，可作寻常游子颜。
次韵罗子应访予道中之作
作者：李汛
朝代：明
体裁：七言律诗

十里冲寒到石关，兴高真不畏途艰。竹边旧辟云三径，松底新分月半间。穿圃活泉通小院，鸣春好鸟破幽山。孤居政少能吟客，愿解尘缨濯涧湲。
正德元年仲春望日
作者：李汛
朝代：明
体裁：七言律诗

春转南郊布谷啼，太平天子试新犁。龙耕芳野明金跸，犊輗晴莎快玉蹄。百世菑畬方告事，九重山衮亦沾泥。杯称万寿东风里，凤辇扶归日未西。
殷家会舟中即事
作者：李汛
朝代：明
体裁：七言律诗

雁声何处堕吟边，午夜西风霜满天。两岸残枫红欲雨，一溪寒玉碧生烟。湍穿石齿秋光浅，径绕峰头栈势偏。貂敝归来书画在，风流谁笑米家船。
水月楼
作者：李汛
朝代：明
体裁：古风

禅居何所为，禅定亦何思。夜凉敞尘牖，待月临前池。松风鸣淅沥，桂露光参差。素魄皎孤镜，浮辉漾清漪。杳然心境静，役役谁能知。
江上怀钓隐翁
作者：李汛
朝代：明

向夕蝉鸣疏柳斜，烟光鸥外淡江沙。潮来月上无人钓，落尽西风白藕花。
江左邱惟明访余万山草亭
作者：李汛
朝代：明
体裁：七言律诗

一椽深隐翠微间，客至相延只看山。林鸟向人如答语，野花临水若为颜。饮同文字真成乐，远托丝萝可遽还。更摘雨蔬供夜话，不妨聊共白云閒。
池河七里滩登岸小步
作者：李汛
朝代：明
体裁：七言律诗

乡心渐觉诗情好，寂历疏花逸兴多。两岸幽禽频狎客，满溪明月不惊波。放怀一路寻佳菊，乘兴三杯试浅莎。豪气归来倍畴昔，凌秋阔步更高歌。
汪子伦邀饮南陵西郊
作者：李汛
朝代：明
体裁：七言律诗

一樽休惜十分倾，铜柱相逢万里情。愚处溪山多改姓，醉时文字颇知名。紫檀槽滑新莺细，金缕衣翻小燕轻。风月老予消未得，不妨呼子作殷兄。
泾河登岸过营屯
作者：李汛
朝代：明
体裁：七言律诗

北风三日为谁生，一棹归来拂浪轻。红日半山迎晓眺，白云随地逐秋行。阴屯细柳营门旧，声绕平林牧笛清。却忆边庭烽火急，不知何日罢胡征。
济南道中
作者：李汛
朝代：明
体裁：七言律诗

万里迢迢吾自来，不辞青鬓著黄埃。野无啼鸟春犹早，村有鸣鸡午正催。柳色欲黄微逗蜡，麦痕初绿浅如苔。东风曲阜平沙路，驴背敲推亦快哉。
浴佛日南山书院篁墩先生与道人谈玄
作者：李汛
朝代：明
体裁：七言律诗

庆罢祇园紫气赊，偶逢仙侣饭胡麻。隔林清昼闻啼鸟，满院苍苔覆落花。盛世岂应长赐玦，达人方欲远乘槎。悠然话到无言处，几树残阳影欲斜。
游乐图为叶希成作
作者：李汛
朝代：明
体裁：古风

少年挟千金，作意游齐鲁。尼阜快一登，海岱从历睹。纷纷二毛人，未能出门户。如子江湖间，挥洒亦足数。天涯偶相逢，一笑西楼午。异乡叙松萝，夜榻感风雨。念念不能别，临岐复何语。顾兹两巨邦，习尚异风土。善恶有明言，惟子慎去取。眷言勉于斯，少为远游补。
游作游舠为凫溪之游
作者：李汛
朝代：明
体裁：七言律诗

济川无梦亦无心，合与渔人共陆沈。小作兰舠缘客步，并浮茶灶为耽吟。矶痕朝没湍声小，山雨夜添溪永深。从此不须劳杖屦，鹭沙随处快幽寻。
游徐氏南庄·其一
作者：李汛
朝代：明
体裁：五言律诗

路出南郊迥，诗怀渐觉幽。径苔分绿细，园树缀红稠。鸟语山楼午，风生水槛秋。忘机鸥便狎，不道是君侯。
游徐氏南庄·其二
作者：李汛
朝代：明
体裁：五言律诗

拂石池亭上，薰风暑葛轻。帘通霏翠涧，泉送浪花鸣。游屐初分乐，诗丸未了盟。卜邻何日是，相与濯尘缨。
游灵谷·其一
作者：李汛
朝代：明
体裁：五言律诗

十里松阴路，青芬扑马头。山门迎梵乐，水曲泛仙瓯。南国无双寺，东风第一游。可怜梁武墓，荒对宝公丘。
游灵谷·其二
作者：李汛
朝代：明
体裁：五言律诗

缥缈白云深，幽欢试共寻。豆华分片玉，松饼嚼团金。花落春无语，山空谷有音。竺谈参未透，猿鹤却知心。
游白塔河视通江闸碑有感
作者：李汛
朝代：明
体裁：七言律诗

帆樯瓜步望中多，白塔谁连古运河。通塞世途纷类此，废兴天数近如何。颓垣败瓦芜官驿，落日孤云起牧歌。我与残碑俱弃物，宁须感慨更摩挲。
游问政山二首·其一
作者：李汛
朝代：明
体裁：七言律诗

老脚行山不用携，登登渐觉白云低。陇头仙冢眠春犊，树底人家唱午鸡。入画远山青半出，铺茵细草绿初齐。归途谁遣桃花笑，醉倒山翁已似泥。
游问政山二首·其二
作者：李汛
朝代：明
体裁：七言律诗

每逢佳处便开尊，终日身当草树繁。游幕板催歌屡响，行厨烟续酒长温。松根云断忽无路，竹外山回又一村。随步换奇吟不逮，纷纷淡月已成痕。
游阊门二首·其一
作者：李汛
朝代：明
体裁：五言律诗

一夜芙蓉雨，溪肥正受舠。巾袍明水石，鼓吹候蘅皋。破雾开阊阖，乘风度剪刀。好山随处看，杖屦不须劳。
游阊门二首·其二
作者：李汛
朝代：明
体裁：五言律诗

山吹晓收晴，双溪夹镜明。燕头刚十里，牛背是初程。滩杂歌声碎，舟摇舞影轻。神仙开水宴，鱼鸟莫相惊。
湖口阻风登石钟山
作者：李汛
朝代：明
体裁：古风

石钟之山古所称，山灵似欲留我登。北风逆船不可去，推窗正见古画屏。碧玉玲珑数千尺，巀泉拔起湖中冰。百怪千奇不可状，纵横妙笔疑右丞。逍遥聊试黄山藤，不辞瘦影穿崚嶒。谺然之下一小阁，诘曲栏干殊可凭。欸乃一声烟水上，半江残月收鱼罾。
珠溪寺与汝信夜话
作者：李汛
朝代：明
体裁：古风

日沈花影收，客散歌声歇。夜静水边楼，相将弄明月。一灯相对青，幽话遗世故。坐久不知更，虚檐滴寒露。人生纵百年，世欲那遽了。幽梦正悠悠，僧钟破山晓。
琼花观
作者：李汛
朝代：明
体裁：古风

此地飞琼曾驻车，当时偶落九还砂。素香颗颗无人拾，一夜东风吹作花。灵根元自神仙手，人间那有花为偶。我来空见无双亭，花根花叶俱无有。仙亦难凭千载后，不如随寓倾樽酒。
留刘医士为予治咳及疥
作者：李汛
朝代：明
体裁：七言律诗

老扁乘舟将欲发，棹歌声响石门滩。谊高不取千钱易，岁暮相留一日难。霜骨夜惊鳞甲起，枯肠时咳玉珠残。病躯舍子堪谁寄，莫厌蔬盘烟雨寒。
留别友人
作者：李汛
朝代：明
体裁：五言律诗

邂逅清溪上，萧萧秋雨前。松萝有佳客，杞菊共芳筵。不作江湖气，每抛文字钱。何时遂归志，同泛米家船。
登上方寺因过姜氏花园
作者：李汛
朝代：明
体裁：七言律诗

竹西应是最高峰，平见金山出水中。地下有泉通蜀钵，人间无梦到隋宫。一时诗眼新如洗，十载尘心旧已空。野宴偏怜堪画处，白头扶醉踏花丛。
登天池寺
作者：李汛
朝代：明
体裁：七言律诗

登陟谁云蜀道难，峡猿到此亦愁攀。每逢绝壁惊回栈，何用层云更作关。暝色已封千壑雪，磬声遥隔几重山。仆夫为指灯明灭，应是毗卢候竹间。
登太平兴国寺·其一
作者：李汛
朝代：明
体裁：七言律诗

偶出林栖到市廛，不禁双耳聒蛙蝉。直来古刹披云外，少卧寒滩碎月前。天上已传嘉靖诏，人间会有太平年。野臣际此情何极，愿与毗那祝舜禅。
登太平兴国寺·其二
作者：李汛
朝代：明
体裁：七言律诗

三宿山门百虑忘，閒身真落竺西乡。坐当十寺烟霞胜，行纳五溪风雨凉。自拨筠炉烹茗净，手持松帚扫苔荒。萧然云水谈禅处，不道苏公是借床。
登斗山平
作者：李汛
朝代：明
体裁：七言律诗

曲径崎岖降复升，幽寻忘却步伶仃。隔林霜叶如飞雨，负郭斗山疑落星。洗眼尽多云外画，醒心犹欠竹间亭。园丁却解归来意，为我閒谈种树经。
登永禧寺
作者：李汛
朝代：明
体裁：五言律诗

独步斜阳在，清风满素襟。小亭依涧曲，一径入林深。幽榻渍花雨，晴窗印竹阴。坐来沙鸟狎，久已忘机心。
登清凉寺
作者：李汛
朝代：明
体裁：七言律诗

贪奇偶到翠峰头，分得僧家半榻幽。三月去年如隔昨，四人今日复同游。苔花石背传衣在，泉玉山腰作带留。斜照射林烟欲合，笑谈犹未了壶筹。
石山阻雨
作者：李汛
朝代：明
体裁：古风

春霖故不休，予卧亦懒起。归梦五更寒，飞度双溪水。有客正候门，把手相晤语。觉来独蘧蘧，犹坐石山雨。
碧溪曲赠汪时显
作者：李汛
朝代：明
体裁：古风

溪居之乐乐何限，时采溪毛作溪馔。远渚分光绿鸭头，碧波冷逗胡僧眼。短蓑小笠舟摇摇，柳絮如雪吹不消。清风一竿钓落日，白云幽话停归樵。马蹄羹炊沙水鳖，春雨鲙斫桃花鳜。老瓷倾倒竹叶青，醉向溪头弄明月。
竹山诗赠谢时卿
作者：李汛
朝代：明
体裁：古风

春雷夜惊箨龙走，头角戢戢迸出土。山翁谓此是龙孙，峥嵘不与尘俗伍。一朝解箨欲飞去，参差又似青鸾舞。山中有此山更清，百尺珊瑚不须数。何当来卧竹间亭，借听碧玉鸣秋雨。
腊月廿八日抵家
作者：李汛
朝代：明
体裁：七言律诗

风雪飘零忽到家，琴书犹是旧生涯。休嗤草屦为名累，且颂椒盘度岁华。老鹤趋庭还认主，寒梅绕屋正开花。北堂况复逢初度，一曲长生宴紫霞。
舟中
作者：李汛
朝代：明
体裁：古风

中流一叶送夕晖，鸣桡笑看青山飞。翼翼孤亭秋水曲，瘦影萧萧漾寒渌。西林欲暝烟景多，苦吟不尽将奈何，纷纷明月来素波。
舟过嘉兴吴邦石邀饮寓馆出婢菊花侑觞
作者：李汛
朝代：明
体裁：七言律诗

典得鸳鸯湖上花，就将湖水沁铅华。如何芳誉从陶宅，却把秾妆比魏家。红掩樱桃歌扇小，翠拖杨柳舞裙斜。醉魂渺渺知何处，应逐行云过客槎。
航隐
作者：李汛
朝代：明
体裁：五言律诗

万里江南客，浮居似小航。对鸥閒把钓，隔水听鸣榔。龙去风云冷，春馀草木香。逃名终不得，身已近清光。
芗口
作者：李汛
朝代：明
体裁：五言律诗

万仞群山下，萧然一小村。云根馀地少，霜叶堕林繁。野水遥通舫，青山正对门。主人能下榻，连日得幽论。
芗口道中
作者：李汛
朝代：明
体裁：七言律诗

到处天公有客情，晓来残雨又收晴。春回淮水层冰破，风便江帆一羽轻。屈指昨当闻去信，候门应已定归程。岁除预喜团圞守，灯火逾前几倍明。
茅山东下云间访吴黄洲漫兴
作者：李汛
朝代：明
体裁：七言律诗

十尺葭帆一叶舟，偶乘佳兴问黄洲。朝随雨度锡山脚，暮与云栖吴水头。俗客生涯无处尽，痴人公事几时休。三茅道士都参透，横笛双吹过虎丘。
虞部赏牡丹
作者：李汛
朝代：明
体裁：古风

春深雨净香尘空，宝栏晴雾飞濛濛。三河淑气转南土，一夜鹿胎迎晓红。护寒绿幕裁轻縠，娇倚东风睡初足。潮晕鲜鲜印粉痕，宫黄点处双蛾簇。新莺隔柳调春声，午衙风散天香清。翠鸾拥驾停朱栏，天然国色殊轻盈。袖罗时捲香云软，力怯不胜风剪剪。向人如欲话素心，玉粳半露樱唇浅。杨家姊妹恐未如，琼楼金屋谁当居。风流有客看不足，渴怀慰尽倾心初。醉翁四度洛阳里，宦辙匆匆忙未已。人生乐事能几番，莫惜花前倾绿蚁。
西湖重游
作者：李汛
朝代：明
体裁：七言律诗

一晴山水倍争奇，晴雨湖光信两宜。但觉镜中浮态变，不知天上画船移。楼台半出蓬莱世，花柳全非歌舞时。试问苏公堤上月，风流今古几人诗。
观石桥岩
作者：李汛
朝代：明
体裁：七言律诗

一见谽谺思己飘，小山丛桂不须招。泉边林下有予分，天上人间无此桥。怪石横空飞彩蝀，长松终日弄洪潮。分明自是登仙路，谁道蓬莱隔世遥。
观荷花偶成
作者：李汛
朝代：明
体裁：七言律诗

仙子娉婷向藕塘，娟娟临水弄新妆。三千粉黛应无色，十二栏干遍有香。净质红尘元不染，翠盘清露每相将。碧筒我欲分芳味，醉厕冰壶枕簟凉。
视水渔歌
作者：李汛
朝代：明
体裁：五言绝句

一涧小如视，潺湲足清弄。何处棹歌来，忽惊沙鸟梦。
读黄山图经
作者：李汛
朝代：明
体裁：七言律诗

正兹迢递忆乡关，偶向图经见故山。僧洞夜寒灯未灭，鹿原秋老鹤初还。汤泉不火烹烟外，风瑟无弦奏树间。二十四溪香水碧，何当乘月弄潺湲。
谢元卿养病松山慕还丹因寄
作者：李汛
朝代：明
体裁：五言律诗

忆自松山别，于今己十年。旧游悲作鬼，新雨拟谈仙。药灶烧残叶，嵓扉掩暮烟。红稀林渐瘦，须避朔风前。
赋得张公山送程本和之京
作者：李汛
朝代：明
体裁：古风

一峰矗矗云中起，树杪离天不盈咫。支曼逶迤何可穷，磅礴江南数千里。向人好鸟弄丝簧，触目奇花绚罗绮。拟登绝顶汗漫游，俯视群生渺如蚁。一时高兴浩难凭，尽托离歌壮游子。红霓气吐逼霜旻，紫电腰悬拂秋水。瀛洲声价高于山，珍重斯行须仰止。后会应知几许时，杏花御苑东风里。预喜金吾是故知，夜半行踪信骝駬。
赠别
作者：李汛
朝代：明
体裁：七言律诗

渔笠沙边雪半消，石城寒抱水遥遥。偶因出饯临松阁，又见分春到柳条。诗卷却惭赊隔岁，离杯直欲永今朝。分携更纵江干目，鸟外孤帆越夕潮。
赠别罗子应
作者：李汛
朝代：明
体裁：五言律诗

问舍知何处，相随可作邻。林鸠鸣正拙，蕉鹿梦方新。异姓有兄弟，忘形无主宾。临行不能舍，山雨亦何频。
赠王德敷·其一
作者：李汛
朝代：明
体裁：七言绝句

一灯曾寓客窗寒，青眼惟君作意看。为别十年今始会，渴怀倾倒坐更残。
赠王德敷·其二
作者：李汛
朝代：明
体裁：七言绝句

留君夜饯水村寒，折赠芙蓉共醉看。正是不禁离思苦，月明南浦雁声残。
过北庄忆黄菊圃二守翁·其一
作者：李汛
朝代：明
体裁：七言绝句

晚林随处可停车，野径寻诗向夕斜。忽忆去秋人不见，那禁清泪洒黄花。
过北庄忆黄菊圃二守翁·其二
作者：李汛
朝代：明
体裁：七言绝句

清溪曲曲树依依，几处炊烟起翠微。矶上不闻渔父唱，石塘秋水淡斜晖。
过妙法寺
作者：李汛
朝代：明
体裁：七言律诗

读书三十年前路，此日那堪载酒来。佛骨欲超终藉火，诗龛可惜亦成灰。一时旧雨人何在，满地春风花自开。劫劫看来真是幻，不如随处把芳杯。
过浔溪赠方从矩
作者：李汛
朝代：明
体裁：古风

山雨乍收晴，溪光带烟绿。烟底群峰攒，苍影瘦如玉。爱此坐忘还，为唱沧浪曲。何处渔舠来，粼粼破冰縠。
过环溪讯朱廷申
作者：李汛
朝代：明
体裁：古风

一水如峦山，盘回不能去。两山肘交来，亦欲留水住。我有平生人，读书绿阴处。近闻客西湖，试问归来未。
过西沙访田希宿
作者：李汛
朝代：明
体裁：古风

风雷一夜相驱逐，天瓢翻雨轻珠玉。晓行西野尘不飞，千顷水苗相映绿。田家处处起炊烟，麦饭飘香出茅屋。停骖试问隐君家，为指前村柳溪曲。
退斋为汪益新作
作者：李汛
朝代：明
体裁：七言律诗

平生懒著祖生鞭，老卧閒云向石田。山雨自深眠犊草，溪风不动钓鱼船。幽萝小院延寒月，疏柳晴洲送晚烟。却笑畏途争进者，几人曾读退斋篇。
送吴克敏还新安
作者：李汛
朝代：明
体裁：古风

我来白下门，岁月亦已久。春叶感秋霜，五见白门柳。同袍若晨星，寂寞扫愁帚。天涯惟子亲，寒盟喜仍守。子来在我前，我归在子后。送子渺江云，愧莫赠瑶玖。北风吹我心，遥挂三山口。故园嘉树密，爽气通林薮。石涧坐濯缨，此乐分我否。
送惟高还江左
作者：李汛
朝代：明
体裁：七言律诗

小饯蒲汀对竹开，青青万玉照离杯。春潮此夕催初发，夜雨何年卜再来。十日溪云惭我主，六桥湖月拟君陪。东风定趁桃花浪，先过孤山一吊梅。
送疟鬼
作者：李汛
朝代：明
体裁：七言律诗

卧病山中雪又残，廿年铅鼎未成丹。脾愆正想水符急，腰瘦谁怜金带宽。寒燠或云元有鬼，兴居却幸已无官。青皮白术聊相饯，好去幽林啸月寒。
送陈大尹世用之任莆田
作者：李汛
朝代：明
体裁：七言律诗

五云天上拥星郎，墨绶朱轮出帝乡。百里羡知民秀地，一帘閒坐国清堂。莆中锦色争春丽，花外琴声带雨凉。还拟清风明月夜，翩然飞舄到朝廊。
送马大尹任歙
作者：李汛
朝代：明
体裁：古风

邂逅北都门，而言下邑事。土隘生齿繁，千金买寸地。美哉水与山，清急还峭厉。性刚良有由，而亦多节义。故家尚典刑，乔木经晋魏。吾侯赤刀才，岂啻割鸡易。他年入上林，终当奋荆棘。
适閒为朱升伯乃翁题
作者：李汛
朝代：明
体裁：七言律诗

辟野湖山绿荫繁，年来懒出草堂门。卧听白鹤鸣松露，起拂青铜照枕痕。清昼花间棋一局，晴沙鸥外酒双樽。高情直想羲皇上，世事从人晓至昏。
途中
作者：李汛
朝代：明
体裁：五言律诗

翠谷发轻籁，翩然动远思。马投归路疾，云起故山迟。落帽何曾顾，到家犹未知。固应山鬼笑，亦任野人疑。
邕州感怀
作者：李汛
朝代：明
体裁：七言律诗

莫唱当年苦李吟，偏留此味到于今。五花洲外双愁鬓，百粤天南万里心。何必对人论曲直，自难与世共浮沈。纷纷从此遥相谢，归去黄山不可寻。
郡守张谦庵公以异议调守杭州赋此寄之
作者：李汛
朝代：明
体裁：七言律诗

崎岖五马踏晨光，风雨萧萧出紫阳。益觉浮名真梦鹿，空悲世路漫亡羊。西风鹤影随云远，落日滩声带雨长。谁道杭州非隶郡，淳安元是歙东乡。
郡守留公改淫祠为东山书院邑尹藻塘洪公落成席上赋此·其一
作者：李汛
朝代：明
体裁：七言律诗

扁舟昨夜雨中回，闻说兴贤太守来。要与衣冠崇俎豆，直披荆棘起楼台。修文不愧梅鋗业，制锦还须子产才。老我秋山亦何幸，登临先把落成杯。
郡守留公改淫祠为东山书院邑尹藻塘洪公落成席上赋此·其二
作者：李汛
朝代：明
体裁：七言律诗

此举元来两得宜，梁公徒解毁淫祠。半山一变修文地，双涧俱成洗墨池。窗下传心鸡或悟，水边得句月先知。纪勋何用磨崖石，口是人间不断碑。
醒翁亭
作者：李汛
朝代：明
体裁：古风

春风吹芽长一寸，雨染烟渐丛绿嫩。焙炉火活雾气残，鸟嘴初乾香欲喷。烧竹烹泉沸乳花，一啜肺魔如远遁。嗜茶天下人同情，一时无此神不清。欧公饮酒曾称醉，今我嗜茶宜号醒。醒翁有亭文不惊，安望醉翁千载名。
重登灵谷寺
作者：李汛
朝代：明
体裁：七言律诗

境僻纤埃自不侵，方盟三载喜重寻。灵泉幻出庞眉远，宝塔移来蜕骨深。笑客林花如识面，避人江鹤未知心。泛觞且醉松根曲，聊与山门续旧吟。
野兴
作者：李汛
朝代：明
体裁：古风

来往不逢人，岸帻幽林下。雨捲前溪晴，渔竿正思把。江柳风萧萧，晓烟横翠黛。何处双雁来，叫破秋云碎。
金陵送汪以正归新安
作者：李汛
朝代：明
体裁：七言律诗

秋水碧梧风露清，隔年桑梓动归情。青山路出龙湾树，白石江临虎踞城。回首真成云鸟散，照人偏喜水天明。文章已得调羹味，足慰天涯老友生。
长干纪游限韵
作者：李汛
朝代：明
体裁：七言律诗

昨夜西风掩雨寒，晓乘新爽度长干。迎人渐觉青山近，避俗谁开绿野宽。鸟外天涵秋水碧，马头风逗木犀丹。盘桓竟日无尘境，幽翠纷纷不尽看。
閒适
作者：李汛
朝代：明
体裁：七言律诗

世故于吾一不经，寻常懒出醒翁亭。敲诗林际忘长夏，扶杖花前具老形。邦国何曾禆气力，户门犹沐减租丁。却惭疏野无由报，但仰辰枢祝圣龄。
闵川幽居
作者：李汛
朝代：明
体裁：五言绝句

欲问程子居，白云溪上是。来往不逢人，但见閒鸥起。
除夕寓维扬
作者：李汛
朝代：明
体裁：七言律诗

短景已从今夕尽，相逢莫厌酒杯长。旆留萍水多豪客，宴集椒盘半故乡。石鼎篆浮青缕细，银釭花逗紫萸光。催行何处寒钟早，人迹桥边未破霜。
陪云坡访友人不至
作者：李汛
朝代：明
体裁：七言律诗

雪消溪水绿痕痕，度却南村又北村。莎径残烟穿午淡，柳堤新霁转春温。过墙花影斜侵座，隔树禽声碎满园。数问主人来也未，手谈残局已黄昏。
隔峰岚气
作者：李汛
朝代：明
体裁：五言绝句

岚光近若无，逾远看逾好。倏忽霁华开，峰峰净于扫。
雪厓歌赠画士徐子堇
作者：李汛
朝代：明
体裁：古风

朔风吹雨冻不禁，六花乱坠彤云深。千山万山倏改色，老鹤飞去不可寻。厓下徐生颇清致，拥衾孤榻耿不寐。晨起操觚试一挥，素光满纸生寒思。野梅横放水边香，小桥瘦蹇诗情长。瑶台冰槛绝烟火，勾连玉树森千章。购之往往不论价，雪厓之名从此奓。几回坐我清溪堂，对此令人不知夏。
静海寺小山
作者：李汛
朝代：明
体裁：七言律诗

何处飞来小玉峰，空惊平地出芙蓉。岩松有韵鸟相和，石洞不扃云自封。摹景挥毫多让客，遇山留券每输侬。增奇为指峰前后，拟结孤亭备万容。
鞦韆美人
作者：李汛
朝代：明
体裁：古风

鞦韆架上谁家女，翩然燕子东风里。轻轻掠地还飞起，金莲倒挂鸦鬟欹。倦来扶向雕栏倚，春光遮莫随流水。清宵一枕罗帏美，不知花落荼蘼雨。